IZVEŠTAJ STEJT DEPARTMENTA O STANJU LJUDSKIH PRAVA U 2019. GODINI: U Srbiji brojni izazovi u domenu ljudskih prava\nU objavljenom izveštaju o ljudskim pravima za 2019. godinu, Stejt department je naveo da su srpske vlasti preduzele korake za procesuiranje zvaničnika koji su kršili ljudska prava, ali i da mnogi posmatrači veruju da su brojni slučajevi korupcije i društvenog i nasilja u porodici ostali neprijavljeni i nekažnjeni.\n"Iako Ustav Republike Srbije zabranjuje mučenje i drugo surovo, nehumano ili ponižavajuće postupanje ili kažnjavanje, policija je povremeno tukla pritvorene osobe i maltretirala osumnjičene, uglavnom tokom hapšenja ili pritvora, radi dobijanja priznanja, iako takvi dokazi nisu dozvoljeni pred sudom", navodi se u dokumentu.\nU izveštaju se, između ostalog, navodi da je Komitet UN za borbu protiv mučenja (CAT) utvrdio u avgustu da je Vlada Republike Srbije izručila Turskoj kurdskog političkog aktivistu u decembru 2017. godine, uprkos preporuci tog tela da postupi suprotno.\nKao problem se navodi i da su "uslovi u zatvorima povremeno teški zbog fizičkog zlostavljanja ili pretrpanosti".\nO situaciji u oblasti medija, Stejt department navodi da Ustav Republike Srbije garantuje slobodu izražavanja, uključujući medije, ali da su "pretnje i napadi na novinare, manjak transparentnog vlasništva u medijima i ogromna uloga države u medijskom sektoru podrivali te slobode".\n"Nezavisni posmatrači tvrdili su da je nastavljen trend pogoršanja medijskih sloboda, dok su Reporteri bez granica početkom godine označili kao nebezbedan ambijent u kojem mediji rade, navodeći da je Srbija postala mesto gde bavljenje novinarstvom nije ni bezbedno ni podržano od države", navodi se u izveštaju.\n"Neuravnoteženo medijsko izveštavanje i veliki obim lažnih, obmanjujućih ili neproverenih vesti nastavili su da ugrožavaju sposobnost građana da suštinski učestvuju u demokratskom procesu", stoji u izveštaju.\n"Nezavisni novinari i medijske kuće nastavili su da izdaju nekoliko nezavisnih novina, iako su sve manje čitane. Tabloidi su ostali popularni i redovno su objavljivali netačne ili nepotvrđene informacije, a mnoge od tih priča ocrnjivale su lidere opozicionih partija. Takvi tekstovi često su imali lažni ili obmanjujući naslov na naslovnoj strani", dodaje se u dokumentu.\nKad je reč o cenzuri, u dokumentu se navodi da je bilo izveštaja da je vlada "aktivno težila da usmerava medijsko izveštavanje o brojnim temama".\nKad je reč o Zakonu o zaštiti podataka o ličnosti ("Sl. glasnik RS", br. 87/2018), u izveštaju se navodi da je on stupio na snagu 21. avgusta i da je u oktobru bilo prerano da se proceni njegova efikasnost.\nIzvor: Vebsajt Danas, 11.03.2020.


Iako se fenomenalnom letu je došao kraj, nema opuštanja! Vitka figura i naredne godine mora da pleni svojom okolinom. Za novu sezonu pripremite se na vreme, a nežna jesen idealna je prilika da već sada započnete sa redovnim fitnesom. Samo upornim fizičkim aktivnostima dovešćete svoju liniju do savršenstva, a narednu godinu dočekati samouvereni i zadovoljni sobom. Za svaku borbu potreban je saveznik koji će pomoći da nova odluka bude što čvršća. Zato opremi sebe novim patikama, sportskom garderobom ili dobrim slušalicama i uz omiljeni muziku i omiljene ukuse, otisni se u novu Coca-Cola avanturu.\nPrethodni članak: Rišard Kapušćinjski: „Ebanovina – Moj afrički život“ +POKLON\nSledeći članak: Dnevni horoskop za 10.10.


Talentovana, mlada umetnica iz Kine nastupa u sredu u Eđšegu - Novi Sad - Evropska prestonica kulture\nTalentovana, mlada umetnica iz Kine nastupa u sredu u Eđšegu\nObjavljeno 19/02/2019 u kategoriji: Vesti\nNovi Sad će se još jednom predstaviti kao grad u kojem se čuju zvuci visoke kulture i gde se spajaju umetnici sa različitih meridijana. Kulturna stanica Eđšeg će u sredu, 20. februara od 19 sati ugostiti virtuoza na klavijaturi, dvanaestogodišnju devojčicu, Jiting Vang (Yiting Wang) sa svojim solo recitalom.\nOno što odlikuje ovu mladu umetnicu jesu muzikalnost, veština i poseban temperament, što predstavlja pravu kombinaciju za savršeno izvođenje na tri klavijature, koje zahteva sinhronizovan rad i ruku i nogu.\nNa repertoaru će se naći savremena muzika Kine, Južne i Severne Amerike, Rusije i Balkana.\nKoncert u Novom Sadu deo je serije koncerata srpsko-kineske kulturne inicijative „One Belt One Road“, pod mentorstvom akademije GIPAK iz Bostona, koja nam je za Novu godinu priredila mjuzikl za decu „Bah jezdi na kamili“.\nU godini koju Novi Sad proslavlja kao Omladinska prestonica Evrope – Fondacija „Novi Sad 2021“ odlučila je da podrži mlade umetnike iz Srbije i sveta i pruži im priliku da se predstave novosadskoj publici.\nKako biste rezervisali vaše mesto, molimo vas da ispunite sledeći kratki upitnik.


Četvrti regionalni okrugli sto Bezbednost i zdravlje na radu u zemljama Zapadnog Balkana. Fondacija Centar za demokratiju\nČetvrti regionalni okrugli sto Bezbednost i zdravlje na radu u zemljama Zapadnog Balkana\nCentar za građansku suradnju Livno organizovao je 23. novembra 2018. godine u Sarajevu četvrti po redu okrugli sto na temu Sigurnost na radu i zaštita zdravlja radnika u Bosni i Hercegovini, na kome su učestvovali predstavnici vlasti, inspekcije rada, sindikata, poslodavaca i nevladinih organizacija.\nNa okruglom stolu predstavljeno je istraživanje o stanju u oblasti bezbednosti i zdravlja na radu u Bosni i Hercegovini.\nIspred Fondacije Centar za demokratiju, Jovana Pantović predstavila je nalaze istraživanja o stanju u oblasti bezbednosti i zdravlja na radu u Srbiji.\nOkrugli sto je aktivnost u okviru regionalnog projekta Bezbednost i zdravlje na radu na Zapadnom Balkanu. Ovu regionalnu inicijativu pokrenule su organizacije iz Srbije, Bosne i Hercegovine, Albanije i Kosova koje se bave zaštitom i promocijom radnih prava kroz predlaganje izmena propisa, unapređenje sistema kontrole u primeni propisa i ukazivanje na probleme koji postoje u praksi.


Subvencije za vinogradare - Serbian Brandy - Najbolje srpske rakije i vina\nSubvencije za vinogradare\nU ponedeljak će na snagu stupiti novi pravilnik o kvalitetu vina koji će dodatno urediti oblast vinarstva i vinogradarstva, kažu u Ministarstvu poljoprivrede.\nOn je apelovao na proizvođače da koriste investicionu podršku koju im pruža Ministarstvo poljoprivrede i trgovine, a koja se odnosi na pokrivanje 50 odsto troškova za nabavku opreme koja se koristi u vinarijama, kao i podizanje višegodišnjih zasada.\nMilovanović je podsetio da je krajnji rok za podnošenje zahteva za dobijanje sredstava za nabavku opreme 5. decembar, a da je rok za konkurisanje za dobijanje sredstava za podizanje višegodišnjih zasada produžen do 31. decembra.\nOn je precizirao da Ministarstvo za podizanje višegodišnjih zasada daje od 1,2 do 1,3 miliona dinara, odnosno 12.000 do 13.000 evra po hektaru.\nMilovanović je kazao da ne postoje precizni podaci, ali da se prema procenama, pod vinogradima u Srbiji nalazi oko 27.000 hektara, od kojih vinogradi koji funkcionišu i zadovoljavaju moderne zahteve, čine 80 odsto.\nOn je napomenuo i da se u našoj zemlji tim poslom ozbiljno bavi pedesetak vinarija, te da njihova šansa leži u plasiranju vina sa zaštićenim, odnosno geografskim poreklom.\nPrvi festival vina, gastronomije i vinskog turizma "Mediteraneo" održava se danas i sutra u prostoru paviljona "Cvijeta Zuzorić", a cilj je da se građani upoznaju sa ponudom vina prestižnih proizvođača i vinskim turizmom u Srbiji i na prostoru bivše Jugoslavije.\nVinogradari očekuju donošenje novih uredbi\nVinarstvo - biznis za strpljive preduzetnike\nSveti Trifun, dan zaljubljenih - u vino\nVojvođanskim vinogradarima krediti do 10.000 EUR za podizanje višegodišnjih zasada loze\nRevitalizacija vinograda Erdevičkog kraja\nEkološki faktori kao činioci uspevanja vinove loze


Beton od recikliranog materijala za spas planete – Family Investment\nBeton je drugi najkorišćeniji materijal na svetu posle vode. Proizvodi se u količini od preko 20 milijardi tona godišnje. Kao takav, zahteva veliku količinu prirodnih resursa za proizvodnju. Takođe, proizvodnja cementa je odgovorna za oko 7% svih emisija ugljen dioksida usled ljudskih aktivnosti, piše Gradnja.rs.\nNikola Tošić, docent Građevinskog fakulteta Univerziteta u Beogradu, ima ideju kako da pomogne planeti. Reč je o mikroarmiranim betonima sa recikliranim i otpadnim materijalima, koji imaju manji uticaj na životnu sredinu, a u tome je dobio podršku od važnog EU fonda.\nProjekat je prijavio u okviru programa Horizont 2020, sa profesorom Albertom de la Fuenteom sa Politehničkog univerziteta u Kataloniji, a odobren je sa čak 95% uspešnosti.\nU sklopu projekta će biti ispitivane mogućnosti upotrebe raznih recikliranih i otpadnih materijala, kao što su reciklirani agregati dobijeni drobljenjem otpada od građenja i rušenja, letećeg pepela dobijenog spaljivanjem uglja, zgure dobijene iz železara, u mikroarmiranim betonima u kojima kratka čelična ili plastična vlakna menjaju deo ili svu armaturu. Biće ispitivana i fizičko-mehanička svojstva ovih betona, kako bi se postigao manji uticaj na životnu sredinu u odnosu na standardne betone sa cementom i prirodnim agregatom.\nReciklirani agregati omogućavaju uštedu prirodnih sirovina i rešavanje pitanja otpada od građenja i rušenja, dok industrijski nusproizvodi reaguju sa cementom i doprinose karakteristikama betona. Shodno tome omogućavaju upotrebu manje količine cementa, uštedu prirodnih resursa i smanjenje emisija ugljen dioksida.\n“Mikroarmirani betoni sa druge strane omogućavaju značajne uštede u vremenu i troškovima izgradnje. Ukoliko potpuno zamene klasičnu armaturu, eliminiše se potreba za armiračkim radovima i znatno se ubrzava izgradnja, pa je ujedno i manja potreba za radnom snagom” kaže Tošić.\nPlan je da ovi betoni budu primenjeni u jednom infrastrukturnom projektu u Španiji, na primer, u tunelima. Početak projekta je planiran za januar 2020.


ISTRAŽIVANJE // Evo koliko građana podržava ulazak BiH u EU – Glas TK – Vaše najdraže novine\nISTRAŽIVANJE // Evo koliko građana podržava ulazak BiH u EU\n7. Jula 2017. redakcija\nVijeće ministara BiH usvojilo je danas Informaciju o istraživanju javnog mnijenja “Stavovi građana o članstvu u EU i procesu integriranja”, kojeg je provela Direkcija za evropske integracije.\nRezultati ovogodišnjeg istraživanja pokazuju da bi 69,2 posto građana BiH na referendumu o članstvu, glasalo za ulazak BiH u EU. Razlog podrške, najčešće je uređenija država i društvo, te sloboda kretanja ljudi, robe i kapitala. Argumenti građana koji ne bi podržali ulazak BiH u EU su povećani troškovi života i poreza, te povećanje birokratije.\nKao u i prethodnim godišnjim istraživanjima, najviše ispitanika (33 posto) smatra da je borba protiv korupcije najvažnija reforma za BiH, a skoro svaki četvrti ispitanik smatra da je to reforma javne uprave.\nPo mišljenju ispitanika, putna infrastruktura (12,4 posto) je među oblastima u kojima je postignut najveći napredak usljed napredovanja BiH u procesu evropskih integracija. Visok je procenat ispitanika koji nisu upoznati s trenutnim statusom BiH u procesu integriranja u EU. Najveći dio njih (45,3 posto) smatra da BiH pregovara o članstvu u EU, dok šesto posto njih zna da BiH trenutno odgovara na upitnik Evropske komisije.\nDominantan izvor informiranja o procesu integriranja je televizija posredstvom koje se informiše gotovo 85 posto građana. Većina ispitanika smatra da evropski put BiH ima alternativu (52,5 posto) i ovakvo mišljenje je češće u Brčko distriktu i Federaciji BiH u odnosu na Republiku Srpsku. Više od pola ispitanika vjeruje da bi najveću korist od integracije BiH u EU imali mladi (51,6 posto).\nIstraživanje je provedeno na reprezentativnom uzorku od 1.200 punoljetnih građana BiH, kompjuterski posredovanom telefonskom metodom (CATI), saopćeno je iz Direkcije za evropske integracije Vijeća ministara BiH.\n← EL: Sarajevo ispalo, Željezničar u drugom pretkolu\nSapna: Izgradnja pješačke staze →


Mijailović: U derbiju želimo pobedu na terenu, ali i van njega - Sportska centrala\nMijailović: U derbiju želimo pobedu na terenu, ali i van njega\n16 nov 2019. 10:11\nUpravni odbor KK Partizan je u četvrtak održao redovnu sednicu u beogradskom hotelu Metropol Palace, a javnost je o tome obaveštena dva dana kasnije.\nU prisustvu 15 od 20 članova Upravnog odbora, predstavljeni su izveštaji o radu svih sektora. Nakon prezentacije finansijskog stanja, konstatovana je likvidnost kluba, kao i značajno povećanje prihoda od prodaje ulaznica.\n– Na redovnoj sednici Upravnog odbora, napravili smo još jedan presek trenutnog stanja u svim segmentima našeg poslovanja i moram reći da imamo čime da budemo zadovoljni. Naravno, Partizan ne bi bio to što jeste kada ne bismo stremili ka većim, to jest najvećim ciljevima, a na putu ka ostvarenju tih ciljeva nas čeka još mnogo teških prepreka, istakao je predsednik Partizana, Ostoja Mijailović i potom dodao:\n– Prvi u nizu izazova je predstojeći derbi u kojem želimo pobedu i na terenu ali i van njega. Pozivam naše navijače da u što većem broju dođu u Štark Arenu, ali i da navijaju sportski, uzdržavajući se od bilo kakvih uvreda, upućenih bilo kome, čak iako smatraju da je neko svojim ponašanjem te uvrede isprovocirao. Želimo da prvi derbi koji organizujemo u Areni prođe u najboljem mogućem redu i da na taj način još jednom pokažemo veličinu kluba koji predstavljamo, poručio je Mijailović.


Saobraćaj: Novo skretanje u Srpsku ulicu kod Gradske uprave – mojKontakt portal – Radio Televizija Kontakt\nCilj je da se dobije klasična raskrsnica sa svim dozvoljenim skretanjima. Tako će biti dozvoljeno skretanje ulijevo iz pravca od Narodnog pozorišta RS i hotela “Bosna” u Srpsku ulicu kod Gradske uprave, što je do sada bilo zabranjeno.\n– Da bi došli do Muzeja, Narodne i univerzitetske biblioteke i drugih mjesta vozači su kružili po centru grada i stvarali dodatnu gužvu, a ovako će im to biti olakšano – rekli su u Odsjeku za saobraćaj.\nDa bi se na najmanji mogući način ometao formirani “zeleni talas”, vozači koji imaju namjeru da skrenu ulijevo dobiće uslovno vrijeme za skretanje, u okviru “zelenog vremena” za pješake na trenutnom pješačkom semaforu, jer oni nisu u konfliktu. Dodali su u da preko glavne saobraćajnice neće biti obilježavanja dodatnog pješačkog prelaza.\nNove izmjene na Fejsu: Pretraga i po tuđim postovima?


Razgovori o demokratiji – Radio Televizija Novi Pazar\nRazgovori o demokratiji\nSeptember 13, 2019 September 13, 2019 Selma Ljajic 172 Views\nPovodom Međunarodnog dana demokratije, koji se obeležava u nedelju, 15.septembra, Udruženje građana CRTA i NVO REPER organizovali su tribinu Local DemTalks – razgovori o demokratiji na lokalu. Na tribini je bilo reči o potrebi da Novi Pazar dobije lokalnog ombudsmana i o značaju javnih rasprava.\nOsim pokretanja diskusije o navedenim temama, tribina je organizovana s ciljem unapređenja demokratske kulture u Novom Pazaru. Događaju su prisustvovali predstavnici nevladinog sektora, Gradske uprave, kao i zainteresovani građani i studenti. Jednoglasan zaključak trbine bio je da je Novom Pazaru neophodan lokalni ombudsman kao i da je građanima, pre svega mladima, potrebno dodatno obrazovanje o demokratiji.\n← Bolje vodosnabdevanje za građane dela Kolubarske ulice\nMemić pred Zvezdu: Razmišljamo samo o pobedi →


Brnabić: Od 2014. godine do danas Srbija u RS uložila više od milijardu evra - Politika - Dnevni list Danas\nPočetna » Politika » Brnabić: Od 2014. godine do danas Srbija u RS uložila više od milijardu evra\nOpozicija u RS oštro je kritikovala zaduženje RS na Londonskoj berzi od 300 miliona evra, navodeći da je ono nepovoljno, jer se RS zadužila po „zelenaškoj kamatnoj stopi“ od pet posto.\nOpozicija u RS takođe je upozorila da je dug po glavi stanovnika u RS iznosi 2.872 evra, kao i da je učešče ukupnog duga u bruto domaćem proizvodu RS premašuju 55 posto.\nBrnabić: Epidemiološka situacija u Srbiji pod kontrolom, ali nismo sto odsto bezbedni\nBrnabić je izjavila da je Srbija do sada protiv korona virusa vakcinisala nešto više od 42 odsto punoletne populacije, kao i da se nada da će do sredine juna biti vakcinisano više od polovine punoletnog stanovništva.\n„Srbija, nažalost, još nije dostigla taj stepen zaštite stanovništva da možemo da kažemo da smo sto odsto bezbedni“, kazala je Brnabićka novinarima u Istočnom Sarajevu.\nOna je dodala da su vidljivi efekti vakcinacije, jer padaju brojevi zaraženih u odnosu na broj testiranih, tako da je, kako je istakla, situacija pod kontrolom.\nPremijerka je istakla potrebu daljeg nastavka vakcinisanja stanovništva, dodavši da Srbija ima dovoljan broj vakcina i da danas stiže dodatnih 130 hiljada Fajzerovih vakcina, a da narednih dana stižu i nove doze kineskih vakcina Sinofarm.\nOna je ukazala na potrebu imunizacije u regionu, dodavši ako „celi regon nije bezbedan ni ljudi u Srbiji nisu bezbedni“.\n„Zbog toga smo donirali vakcije. Danas je u Sarajevu sleteo avion sa dodatnih deset hiljada Astrazeneka vakcina, koje smo donirali Federaciji BiH. Uskoro šaljemo 10.000 dodatnih vakcina Astrazeneka za Kanton Sarajevo i dodatnih 10.000 te vakcine za RS“, navela je Brnabić posle zajedničkih sednica vlada Srbije i RS.\nOna je istakla da se nada da će u susednim zemljama uskoro početi masovniji proces imunizacije, jer su u te zemlje počele da stižu i vakcine putem Kovaks mehanizma i programa podrške EU.\nPremijer Republike Srpske Radovan Višković izjavio je da su na današnjoj sednici vlada RS i Srbije dogovoreni infrastrukturni projekti u vrednosti od 1,6 milijardi KM (oko 820 miliona evra).\nOn je naveo da se radi o realizovanju projekta izgradnje hidroelektrana na Drini, autputa Sremska Rača – Bijeljina, aerodrom Trebinje…\n„Tu su i zajednički obrazovni programi Republike Srpske i Srbije“, kazao je Višković.\nOn je dodao da u 2020. godini nije održana sednica vlada RS i Srbije zbog pandemije korona virusa, ali da saradnja nije prekidana.\n„Konstatovali smo da je prethodnih deset sednica u poslednjih deset godina dovelo do onoga što imamo danas. To su značajni infrastrukturni projekti između Vlade RS i Vlade Srbije koji će se ogledati u više od milijardu i 600 miliona KM“, istako je Višković.\nPremijer RS je dalje rekao da će danas sa premijerkom Srbije položiti kamen temeljac za HES Gornja Drina, dodavši da se radi o gradnji tri hidroelektrane i investicije preko 1,1 milijardu KM.\n„Razgovarali smo da vrlo brzo krenemo u izgradnju puta do Sremske Rače do Bijeljine i Srbija će to pomoći sa 100 miliona evra. Aerodrom Trebinje je takođe investicija viša od 100 miliona evra i značajna je, jer kompletnu Hercegovinu treba približiti i Banjaluci i Beogradu, kako bi ta regija imala brži razvoj“, rekao je Višković.\n„Cilj je da naš obrazovni sistem u Srbiji i RS približimo što je moguće više. Očekujemo konačno, da se i most Bratoljub u Bratuncu stavi u funkciju. Kao što vam je poznato, Srbija iz vlastitih sredstava izgradila most prije dve godine, ali institucijam BiH je trebalo više od dve godine da sagrade granični prijelaz“, kazao je Višković.\nVišković se zahvalio Srbiji, njenoj vladi, građanima i predsedniku Srbije Aleksandru Vučiću za pomoć Bosni i Hercegovini tokom pandemije koronavirusa.\n„Jaka Srbija u ekonomskom, političkom i svakom drugom smislu je garant da i RS može brže i bolje da se kreće i razvija“, naglasio je on.\nVišković je izjavio da gradnja hidroelektrane (HE) „Buk bijela“ na Drini nije u nadležnosti države Bosne i Hercegovine (BiH), već entiteta.\n„Da je to RS radila sa nekom drugom zemljom ili svetskom silom verovatno bi bili proglašeni za najbolje momke na Balkanu. Pošto to želimo da radimo sa Srbijom, to je onda problem“, kazao je Višković novinarima u Istočnom Sarajevu.\nOn je naglasio da „nigde ne piše da su vode državna imovina“, navodeći da se odlukama Ustavnog suda BiH ne može RS oduzeti teritorija niti prirodna bogastva na području tog entiteta.\nVišković je ovako reagovao konstataciju novinara da je Ustavni sud BiH doneo odluku da „reke predstavljaju imovinu kojom može raspolagati isključivo država“, kao i da je 24 poslanika iz Federacije BiH pokrenulo apelaciju pred Ustavim sudom BiH da se ospori ovaj projekat.\n„Neće moći. Za nas je nedopustiva apelacija. Mi idemo raditi svoj posao, a svako neka radi svoj posao“, naveo je on.\nPrema njenim rečima, pitanje gradnje HE „Buk Bijela“ nije u nadležnosti državnog nivoa.\n„Granica između Srbije, BiH i Crne Gore nije Drina u Brodu na Drini, već je to isključivo teritorija RS i nadležnost za koncesije na tom prostoru je isključivo na Komisiji za koncesije RS“, naveo je Višković.\n„HES Srednja Drina, na potezu Bajina Bašta – Bratunac je druga stvar, gde je Drina granična linija i izgradnja hidroelektrana na tom području u nekom budućem periodu je u nadležnosti Komisije za koncesije BiH“, kazao je Višković.\nU Administrativnom centru Vlade Republike Srpske u Istočnom Sarajevu danas se održava zajednička sednica vlada Srbije i Republike Srpske.\nPre početka sednice održan je sastanak premijerke Srbije Ane Brnabić i premijera RS Radovana Viškovića.\nVišković je ranije najavio da će na zajedničkoj sednici, između ostalog, biti reči o hidroenergetskom sistemu „Gornja Drina“, izgradnji auto-puta od Rače do Bijeljine, kao i aerodromu u Trebinju.\nPosle sednice delegacije dve vlade otputovaće u Foču, gde će Višković i Brnabićeva položiti kamen temeljac za Hidroelektranu „Buk Bijela“ na reci Drini.\nGradnju te hidroelektrane finansiraće elektroprivrede Srbije i RS u iznosu od 220 miliona evra.\nAna BrnabićRadovan ViskovićRepublika SrpskasednicaVlada Srbije\n2 reagovanja na “Brnabić: Od 2014. godine do danas Srbija u RS uložila više od milijardu evra”\n17. maja 2021. u 14.05\nMalo, dok se srpski penzioneri čepe sa 25000 RSD mesečno, siromasima u Bosni samo milijarda.Tako se ne postupa sa zemljacima 577.\nZasto Srbija ulaze u stranu zemlju?!?


Нојева барка | Zeleni Srbije\nVerovatno su mnogi ispratili vest o potpisivanju sporazuma o saradnji iz oblasti vodoprivrede između naše Vlade Srbije i Alžirske delegacije koja je posebno bila zainteresovana za odbranu od poplava velikih gradova u njihovoj zemlji. Tu je Srbija ona strana koja ima iskustva o rešavanju problema u ovakvim situacijama, pa su došli ljudi po savete i nude poslovne aranžmane iz oblasti gazdovanja vodnim resursima. Sve to na prvi pogled izgleda potpuno normalno i u redu, ali je izgleda manje poznato koliko se nemarno naša zemlja odnosi po pitanju brige o svojim rekama i svojim građanima koji su nastanjeni na njihovim obalama i poseduju imovinu u priobalju vodotokova. Saradnja sa Azerbejdžanom, Ujedinjenim Arapskim Emiratima, Alžirom, Kinom i mnogim drugim nama „bliskim“ državama po pitanju vodnih resursa je izgleda veći prioritet nego saradnja sa susednim državama sa kojima imamo prirodne granice koje su najčešće neki vodotok. Pa kako reče jedan kolega iz naše stručne delegacije „a kad ćemo sa Bosancima, šta ćemo sa Drinom?“ Kao neko ko je stanovnik zapadne Srbije posebno sam zainteresovan za reku Drinu i zbivanja vezana za svoje profesionalno zanimanje.\nMožda vam nije poznato ali stanovnici opštine Bogatić tj. iz KO Badovinci počevši od rata u Bosni pa do danas imaju velike probleme oko gazdovanja na svojim imanjima koja se sada nalaze u drugoj državi. Nekadašnja međurepublička granica nalazila se na nekoliko kilometara od obale reke Drine pa se Srbija nekada prostirala i na levoj i na desnoj obali i sve je to katastarski pripadalo KO Badovinci. Ali formiranjem države Bosne i Hercegovine međudržavna granica postaje reka Drina i mnoge poljoprivredne površine i šume ostaju na teritoriji druge države. Niko ne spori pravo vlasništva nad ovim parcelama, ali je potrebno preći most i carinski pregled da bi se došlo do parcela koje traže obradu, setvu, žetvu i sve druge potrebne radnje da bi se došlo do krajnjeg proizvoda. O krađama šume i useva nećemo sada govoriti.O carinskim pregledima i sitnim podmićivanjima da bi dovezao svoje svojoj kući takođe nećemo sada govoriti. Ali o brizi države Srbije o svojim građanima, koje nema, svakako treba govoriti.\nVlade se menjaju a problem ostaje. EU u ovoj situaciji ne prepoznaje da problem postoji, jer je tamo sasvim normalno posedovati imovinu u drugoj državi, a ukoliko ti nije isplativo da je imaš, prodajom rešavaš problem.\nO zagađenosti naših reka nećemo sada govoriti, ali je potrebno komentarisati izbor lokacije za regionalnu deponiju na obali reke Drine. Odluka je doneta od strane odbornika Skupštine Grada Loznica. Zeleni su se sasvim razumljivo izjasnili protiv takve odluke i pokušali obrazložiti takvo stanovište svim mogućim argumentima.B orba da se ne učini nova ekološka katastrofa je obaveza svih savesnih građana, a Zeleni moraju da je predvode pa čak i kada je ozakonjena. Politička, interesno doneta odluka, antiekološka i protiv volje meštana koji su protestvovali, ne može biti pravdana skrivanjem iza Instituta Kirilo Savić koji je vrlo sumnjivim kriterijumima ocenio lokaciju na obali reke Drine kao najpovoljniju. Ali valjda će se neko iz institucija čije su saglasnosti potrebne za gradnju deponije izjasniti poštujući struku a ne naređenje „odozgo“. Sa nadom da postoje stručni ljudi koji imaju hrabrost da stoje iza svog stručnog mišljenja očekujemo ishod.\nA sada nešto o onom vapaju „a kad ćemo sa Bosancima šta ćemo sa Drinom“. Ne treba smetnuti sa uma da je reka Drina granica između Srbije i Republike Srpske. Poziv da se oformi međudržavna komisija o izgradnji hidroelektrana na reci Drini uporno se odbija od naše strane iz meni nepoznatih i neobjašnjivih razloga. To traje već dvadesetak godina. Pre nekoliko godina upućen je poziv za osnivanje zajedničke komisije koja bi usaglasila potrebu za podizanjem odbrambenih nasipa na obalama reke Drine i sa naše i sa njihove strane. U međuvremenu bosanska strana je iznašla potrebna finansijska sredstva i pokrenuće tokom 2014. godine izgradnju odbrambenih nasipa na svojoj levoj obali Drine. Nasipi se podižu na potezu od Bijeljine do Janje u dužini od oko 30 kilometara i mogu izazvati katastrofalne posledice po priobalje na teritoriji Srbije. Leva niža obala biće zaštićena odbrambenim nasipima, dok će naša desna obala biti plavljena pri znatno nižim vodostajima od dosadašnjih. Područje nizvodno od Loznice prema Badovincima, gde ne postoje odbrambeni nasipi, biće ugroženo poplavama i procena je zavisno od visine budućih „bosanskih nasipa“ da bi do izlivanja reke Drine dolazilo u proseku svake druge godine. Ali nam još uvek ostaje nada da će Srbi da se slože!\nDa li ćemo narednih godina usled posledica poplava uz reku Drinu viđati nove moderne varijante Nojevih barki u potrazi za kopnom?\ninžinjer vodoprivrede i predsednik Zelenih Srbije pokret za Loznicu Dragan Milošević\nOznake: životna sredina, zagađenje, zaštita životne sredine, zelene ideje


Brnabićeva u Podgorici na Samitu Američko – jadranske povelje – Balkanekspresrb.rs\nBrnabićeva u Podgorici na Samitu Američko – jadranske povelje\nPredsednica Vlade Srbije, Ana Brnabić učestvovaće sutra, 2. avgusta u Podgorici na sastanku Američko – jadranske povelje, gde će imati bilateralni susret sa potpredsednikom Sjedinjenih Američkih Država Majklom Pensom.\nPremijerka će imati i bilateralni sastanak sa predsednikom Vlade Crne Gore Duškom Markovićem.\nUčešće premijerke na radnom delu biće prilika da se razmotre pitanja od zajedničkog interesa i da se razmeni mišljenje o tome kako dalje unaprediti regionalnu, evropsku i globalnu stabilnost.\nPredsednica Vlade Brnabić istaći će i doslednu privrženost Srbije očuvanju regionalnog mira i stabilnosti, kao i da se sva otvorena pitanja sa susedima rešavaju kroz dijalog i traženje kompromisnih rešenja.\nOdrživa stabilnost, pomirenje, sprovođenje reformskih procesa i jačanje međusobne povezanosti ključni su preduslovi za ekonomski oporavak i razvoj i dostizanje evropskih standarda.\nAmeričko-jadranska povelja, odnosno Povelja o partnerstvu između SAD i Albanije, Hrvatske, Makedonije, Bosne i Hercegovine i Crne Gore (A5), je program saradnje ustanovljen 2. maja 2003.\nNjen osnovni cilj je jačanje regionalne bezbednosti i sigurnosti, uz podršku SAD državama regiona koje nastoje da ispune standarde za prijem u NATO. Srbija u okviru Američko-jadranske povelje ima status posmatrača, od decemba 2008. godine i nije njena članica zbog svoje politike vojne neutralnosti.(Press Vlada)♦\nTagsAna Brnabić Podgorica\nPodgorica: Američki potpredsednik u zvaničnoj poseti Crnoj Gori\nHrvatsko tužilašto protiv autora natpisa “Vratite Italiji Istru i Dalmaciju”


Delegacija regiona Saratova u Rusiji posetila RPK Subotica i nekoliko lokalnih preduzeća\nŠanse za zajedničku proizvodnju Bačke i Saratova\nIzmeđu regiona severa Bačke i Potisja u Srbiji i regiona Saratova u Rusiji postoji veliki potencijal za privrednu saradnju, ali i zajednička ulaganja – ocenjeno je u Regionalnoj privrednoj komori u Subotici, prilikom posete predstavnika jednog od najrazvijenijih regiona u Rusiji.\nDelegacija iz Saratova najavila proširenje\ntrgovine i proizvodnih investiranja\nPrivrednici ovog regiona i iz Saratova razgovarali su u Regionalnoj privrednoj komori Subotica sa subotičkim privrednicima i posetili nekoliko subotičkih preduzeća. Predstavljeni su investicioni potencijali i privredne slike regija severa Bačke i Potisja u Srbiji kao i Saratova u Rusiji.\nRečeno je da je Saratov jedan od najrazvijenijih industrijsih i poljoprivrednih regiona u Rusiji, a njihovi predstavnici vide mogućnosti saradnje sa Srbijom u oblasti agrara, mašinogradnje a nagovestili su i mogućnost investiranja u ovaj region.\n-Oblast Saratova je veoma bogat industrijski region u kojem radi više od 64.000 privrednih subjekata. Sve više nas privlači oblast Subotice i Potisja za ulaganje. Verujemo da ćemo uspostaviti privredne kontakte, istakla je Julija Švakova prvi zamenik ministra za ekonomski razvoj.\nU Regionalnoj privrednoj komori Subotica ocenjuju da je oblast Saratova u Rusiji, mada mnogo veća, dosta slična regionu severa Bačke i Potisja.\n-U tome je šansa za unapređenje trgovinskih odnosa, čiji obim je na nivou od oko 110 miliona dolara godišnje, ali i zajedničkih ulaganja, u sistemu agrara, elektrotehnike, voća i povrća, a moguća je možda i zajednička proizvodnja. Kod njih su u blizini dva koridora u toj oblasti blizu Kazahstana, što svakako može da omogući i olakša dalju saradnju, istakao je pored ostalog, predsednik RPK Slobodan Vojinović, ocenjujući i sličnosti dva regiona.\nPoseta predstavnika Saratovske oblasti Subotici usledila je svega 20-ak dana nakon velikog susreta visokih državnika dve zemlje u Moskvi, gde je, između ostalog i dogovorena ovakva vrsta regionalne saradnje.\nAndrej Hripunov, trgovinski predstavnik Ruske federacije u Srbiji rekao je da bi trebalo uraditi više od klasične trgovine, i proširiti ekonomske kontakte. Zahvalio je što se Srbija nije priključila sankcijama Rusiji, i dodao da to omogućava proširenje trgovinskih odnosa i saradnje.\nDelegacija Saratova, posle razgovora u RPK posetila je i preduzeće Mini Pani, Slobodnu zonu Subotica i preduzeće Tehnocoop.


Home Posljednje vijesti Zbog velikih snježnih nanosa zatvoren granični prelaz u BiH!\nNove snježne padavine koje su tokom i noći i jutra zahvatile Bosnu i Hercegovinu otežale su saobraćanje na većini puteva, posebno na dionicama u višim predjelima.\nUpozorava se i na mjestimičnu poledicu i savjetuje opreznija vožnja, a iz Bosanskohercegovačkog auto-moto kluba (BIHAMK) napominju da je posjedovanje zimske opreme zakonski obavezno do 15. aprila.\nZbog intenzivnih sniježnih padavina u Hrvatskoj, za sva vozila zatvoren je GP Izačić-Ličko Petrovo Selo.\nPodsjeća se da je Srbija zatvorila granične prelaze prema BiH za sve prelaske, izuzev za robni promet koji se odvija preko prelaza Karakaj, Vardište i Rača.\nApeluje se na vozače da unutar BiH putuju samo u nužnim situacijama i da se pridržavaju mjera zaštite od korona virusa.\nOd puteva sa aktuelnim radovima u BiH izdvajaju se Crna Rijeka-Mrkonjić Grad, Sarajevo-Trnovo (Krupac), Gornji Vakuf/Uskoplje-Prozor, Grude-Ljubuški i Jablanica-Mostar (Potoci).


RTS :: Netanjahu naredio da se povuče kritika na račun Mađarske, a osudi Soros\nRegion Netanjahu naredio da se povuče kritika na račun Mađarske, a osudi Soros\nnedelja, 09. jul 2017, 23:21 -> 00:08\nNetanjahu naredio da se povuče kritika na račun Mađarske, a osudi Soros\nIzraelsko Ministarstvo spoljnih poslova je, na zahtev premijera Benjamina Netanjahua, povuklo saopštenje izraelskog ambasadora u Mađarskoj u kome se premijer te zemlje Viktor Orban i njegova partija Fides pozivaju da prekinu kampanju s posterima protiv američkog finansijera mađarsko-jevrejskog porekla Džordža Sorosa jer podstiče antisemitizam.\nPortparol izraelskog ministarstva Imanuel Nahšon je objavio objašnjenje u kome nema kritika na račun Orbana, ali se oštro kritikuje sam Soros, uz slične tvrdnje koje koristi vlada u Budimpešti, prenose izraelski mediji.\n"Izrael osuđuje svaki izraz antisemitizma u svakoj zemlji i stoji uz jevrejske zajednice svuda u suprotstavljanju mržnji. To je bila jedina svrha tog saopštenja koje je dao izraelski ambasador u Mađarskoj", navodi se u dokumentu i dodaje da "ni na koji način saopštenje nije imalo za cilj da delegitimizuje kritiku Džordža Sorosa koji stalno podriva izraelsku demokratski izabranu vladu finansiranjem organizacija koje kleveću jevrejsku državu i teže da joj poreknu pravo da se brani".\nIzraelski ambasador u Budimpešti Josi Amrani je u neuobičajeno oštro intoniranom saopštenju pozvao Orbana i njegovu partiju da uklone postere postavljene širom zemlje protiv američkog milijardera.\nOrban i njegova partija Fides napadaju Sorosa, koji je rođen u Mađarskoj i preživeo rat u toj zemlji pod okupacijom nacista, zbog njegove navodne aktivnosti protiv mađarske oštre politike u odnosu na muslimanske izbeglice.\nAmrani se, podstaknut zabrinutošću jevrejske zajednice zbog postera za koje je rečeno da imaju antisemitske konotacije i podstiču atmosferu agresije protiv Jevreja, konsultovao sa Ministarstvom spoljnih poslova u Jerusalimu i odlučio da u saopštenju kritikuje kampanju i dobio odobrenje.\nIzraelski desničari osuđuju ministarstvo za saopštenje u kome se, kako izgleda, brani Soros. Njega izraelska desnica smatra jednom od vodećih ličnosti pokreta bojkota, deinvestiranja i sankcija protiv Izraela.\nPod pritiskom, kabinet Netanjahua je naredio da se da objašnjenje s osudom antisemitizma uopšte, da se Mađarska ne pominje posebno, ali da se kritikuje Soros.\nNetanjahu će se 18. jula u Budimpešti sastati s mađarskim kolegom u okviru diplomatskog samita u kome učestvuju i Češka, Slovačka i Poljska. Izrael je i ranije nastojao da smanji napetost u odnosima s tom zemljom nakon što je nedavno Orban pohvalio Mikloša Hortija, saveznika nacista u Drugom svetskom ratu.


Dveri sa meštanima brane reke | Двери\nDelegacija srpskog pokreta Dveri, koju su činili Marija Janjušević, Dragana Pejić Ranđelović i Saša Ilijić, je obišla meštane Stare planine, koji su prinuđeni da dežuraju danonoćno kako bi sačuvali svoje reke od gradnje derivacionih MHE.\nNarodni poslanik Marija Janjušević je sa još dvoje kolega, članova predsedništva SP Dveri Draganom Pejić Ranđelović i Sašom Ilijićem obišla nekoliko lokacija na kojima je gradnja MHE u različitoj fazi, sa pirotske i knjaževačke strane. Od meštana saznajemo da su potpuno odlučni u nameri da spreče uništavanje reka, koje za ovo, pretežno stočarsko područje, znače život.\nUžasavajući je podatak da je ukupno 43 km reka (uključujući i pritoke) bukvalno smešteno u cevi. Pored nevladinih organizacija koje su veoma aktivne u uzbunjivanju javnosti i sprečavanju investitora da nastave gradnju, najjača organizacija je Savet mesnih zajednica sa teritorije Stare planine, koja se prostire u Pirotu, Babušnici i Knjaževcu.\nNajaktuelnije dešavanje u ovom trenutku je slučaj pokušaja gradnje MHE u selu Topli Do, gde pored stanovništva obitava i 500 grla stoke, pa bi im život bez reke praktično postao nemoguć. Zbog toga su se meštani sela organizovali uz pomoć Saveta mesnih zajednica i postavili barikade na mostu, kojim investitor jedino može da prođe do lokacije na kojoj želi da gradi. Članovi Dveri iz okolnih mesta su se aktivno priključili dežurstvima, a narodni poslanik Marija Janjušević je nastojala da sasluša što veći broj građana i u ime Dveri im pruži podršku.\nSrpski pokret Dveri je u skupštinsku proceduru predao deklaraciju o očuvanju prirodnog nacionalnog blaga, koja podrazumeva i zaštitu izvorišta, reka i svih drugih prirodnih bogatstava, ali ona nikada nije uvrštena na dnevni red sednice.\nDveri nastavljaju svoju beskompromisnu borbu za reke i za sve ono što je bitno za život građana Srbije.\nCategory: Саопштења 13. септембра 2019. Leave a comment\nTags: Dragana Pejić-RanđelovićLokalne vestiMarija JanjuševićMHEprotestiSaopštenjaSaša IlijićStara planina\nPreviousPrevious post:Marija Janjušević: Zorana Mihajlović ćutanjem ponovo ubija Staniku GligorijevićNextNext post:Dualno obrazovanje kao tržište jeftine radne snage u Srbiji


Dostupni EU fondovi prezentovani u Tehnopolisu - Tehnopolis\nDanas je u Tehnopolisu održan info dan povodom prezentacije dostupnih EU fondova, sa posebnim akcentom na prekogranične i transnacionalne programe.\nGospodin Miodrag Račeta, načelnik Odsjeka za evropsku teritorijalnu saradnju u Kancelariji za evropske integracije, je prisutnima detaljno objasnio mogućnosti saradnje, raspoloživost budžeta i aktivnosti koje će biti finansirane. Dodatno, on je prisutnima objasnio sve o rokovima i tehničkim uputstvima za podnošenje aplikacija za programe prekogranične i transnacionalne saradnje.\nGospodin Račeta je rekao da su trenutno aktuelna tri programa: IPA program prekogranične saradnje Crna Gora – Kosovo, koji je otvoren do 15. aprila, IPA program prekogranične saradnje Crna Gora – Albanija, koji je otvoren do 27. maja i IPA program prekogranične saradnje Italija –Albanija – Crna Gora koji je otvoren do 2. juna. Takođe, on je predstavio i predstojeće programe: drugi poziv bilateralnog programa Srbija – Crna Gora koji se planira za drugi kvartal 2019. godine i drugi poziv Jadransko-jonskog transnacionalnog programa planiran za maj ove godine.\nDogađaju su prisustvovali predstavnici lokalnih samouprava, organizacija civilnog društva i predstavnici javnih preduzeća i ustanova Nikšća, kao i zainteresovana javnost.\nNakon njegovog izlaganja uslijedila su brojna pitanja i diskusija povodom otvorenih poziva i apliciranja za iste.\nTags: EU fondovi, IPC Tehnopolis, Kancelarija za evropske integracije, Miodrag Račeta, programi\nhttp://www.tehnopolis.me/online/wp-content/uploads/2019/04/20190411_110712.jpg 3024 4032 tehnopolis http://www.tehnopolis.me/online/wp-content/uploads/2017/03/Tehnopolis-logo-1.png tehnopolis2019-04-11 17:58:422019-04-11 17:58:42Dostupni EU fondovi prezentovani u Tehnopolisu\nOdržan drugi sastanak Upravnog odbora BRE projekta Okrugli sto „Budućnost je u Tehnološkom preduzetništvu“ u Tehnopolis...


Dodik ne odustaje: NSRS započela vanredno zasjedanje o referendumu\nNa prijedlog predsjednika RS-a Milorada Dodika u Banjoj Luci je počela posebna sjednica Narodne skupštine RS-a o raspisivanju referenduma o radu Suda i Tužilaštva BiH u tom entitetu.\n[pull_quote_right]Narodna skupština RS odredit će vrijeme provođenja referenduma u roku od šest mjeseci od dana stupanja na snagu ove odluke – nevadeno je materijalu koji je Dodik uputio parlamentarcima[/pull_quote_right]\nPredsjednik RS je rekao da je RS i po RS i Ustavu BiH nadležna da raspise referendum po članu 77 ustava RS u kojem stoji da NS RS može odlučiti da o pojedinim pitanjima iz svoje nadleznosti odluke donosi nakon izjašnjavanja građana na referendumu.\n“Glasači se u američkim državama mogu odlučiti na referendum, mogu odbaciti zakon koji je usvojen na saveznom nivou”, kaže Dodik.\n“BiH je postala pravni monstrum nasilnim oduzimanjem dejtonskih nadležnosti entitetima”, poručio je Dodik.\n[pull_quote_center]U toku je njegovo obraćanje parlamentarcima, a kazao je da očekuje puni konsenzus o ovom pitanju[/pull_quote_center]\nOn kaže da je od 2000 do 2015 RS za nove institucije na nivou BiH dala 5,4 milijardi maraka.\n“2000. godine se za zajedničke institucije ukupno davalo 280 miliona KM, a danas se daje 1,5 milijardi maraka”, kaže Dodik.\nUkoliko bi se u Narodnoj skupštini RS-a i usvojila odluka o raspisivanju referenduma u RS-u o nemetnutim odlukama visokog predstavnika, posebno zakona o Sudu i Tužilaštvu BiH, referendum bi mogao biti održan u roku od šest mjeseci od stupanja na snagu te odluke.\nTo je predviđeno u zahtjevu za održavanje referenduma, kao i odluci o tom pitanju koju je poslanicima entitetskog parlamenta dostavio predsjednik RS-a Milorad Dodik.\n-Narodna skupština RS odredit će vrijeme provođenja referenduma u roku od šest mjeseci od dana stupanja na snagu ove odluke – nevadeno je materijalu koji je Dodik uputio parlamentarcima.\n#milorad dodik#narodna skupština rs#referendum


Mogućnost početka pregovora Srbije i Kosova sa EU u prvoj polovini 2013. godine\nŠefovi diplomatija EU postigli su u utorak uveče u Briselu dogovor da se na proleće iduće godine proceni da li Srbija ispunjava sve uslove za početak pregovora o članstvu u EU i da, ako ocena bude povoljna, do juna 2013. odrede datum početka pregovora. To je posle sastanka Evropskog saveta saopštila ministarka spoljnih poslova Kipra Erato Kozaku-Markuris:\n“Savet očekuje da dve strane nastave i ubrzaju rad na unapređenju svih aspekata odnosa. Savet će, na osnovu izveštaja Evropske komisije i visoke predstavnice EU Ketrin Ešton, u proleće 2013. godine ispitati napredak u svim poljim i, ukoliko je progres načinjen, tokom sledeće predsedavanja odlučiti da otvori pregovore o članstvu.”\nSavet je istovetnu odluku doneo i kada je reč o otpočinjenju pregovora o Sporazumu o stabilizaciji i pridruživanju sa Kosovom.\nEvropski komesar za proširenje Štefan File je rekao da se nada da će datum pregovora sa Srbijom biti donesen u junu 2013.\n“Zaključci su dobra vest za Beograd i Srbiju. Ponovo ćemo se sresti u prvoj polovini naredne godine sa namerom o mogućoj odluci da otvorimo pregovore o članstvu. Vlada Srbije bila je hrabra da donese teške odluke u dijalogu sa Prištinom. Ovoga puta nema razlike u rečima i delima. Sporazum o integrisanom upravljanju prelazima se sprovodi na terenu. Odlučna posvećenost mora biti nastavljena. Naša pozitivna ocena donesena je uz podsećanje da se mora nastaviti sledeća runda dijaloga i da se moraju implementirati odluke. Savet jasno podseća šta normalizacija odnosa sa Kosovom znači – da obe strane mogu nastaviti svoj evropski put i da na tom putu ne blokiraju jedna drugu. Savet takođe zaključuje da Srbija treba da nastavi da ispunjava političke i druge kriterijume iz sporazuma pridruživanju. Komisija je spremna da potvrdi da pregovori o članstvu treba da budu otvoreni sa Srbijom kada bude postignut napredak u vidljivom i održivom poboljšanju odnosa sa Kosovom. I nadam se da to može da bude postignuto već sledećeg juna.”\nNešto ranije, šef švedske diplomatije Karl Bilt je izjavio da su ministri spoljnih poslova EU usvojili zaključke o napretku zemalja zapadnog Balkana na evropskom putu, u kojima se za Srbiju pominje vremenski okvir vezan za određivanje datuma za početak pregovora. Na pitanje da li se radi o junu sledeće godine, Bilt je rekao:\n„Ne radi se o datumu već o vremenskom periodu, neću se baviti prognozama jer mnogo toga može da se desi, ali mislim da postoje veoma dobre šanse”.\nPremijer Srbije Ivica Dačić izjavio je da je odluka šefova diplomatija zemalja članica EU dobra vest za građane Srbije i poručio da je neophodno političko jedinstvo kako bi nastavili evropski put, štiteći i nacionalne i državne interese.\n"Posle dužeg niza godina, Srbija je dobila veoma pozitivno mišljenje EU sa velikim izgledima da na proleće otpočne pregovore o članstvu", rekao je Dačić.\nDačić je naglasio da Srbija nikada nije bila bliže EU i nikada nije imala podršku gotovo cele EU.\nPotpredsednica Vlade Srbije za evropske integracije Suzana Grubješić ocenila je, nakon vesti iz Brisela, da Srbija treba da bude zadovoljna, jer će u najskorijoj budućnosti početi pregovore o članstvu sa EU.\n"Dakle, imamo razloga da budemo zadovoljni, jer u najskorijoj budućnosti otpočećemo pregovore o članstvu sa Evropskom unijom. Srbija je danas, možemo da kažemo i pohvaljena i ohrabrena. Pohvaljena za ono što je učinila, jer je Vlada na delu pokazala da ispunjava obećanja koja daje i ohrabrena, tako što će tako što će datum za otpočinjanje pregovora biti dobijen na proleće, u toku narednog predsedavanja, a zemlja predsedavajuća biće Irska", navela je Grubješić.\nUsaglašavanju je prethodila gotovo dvodnevna maratonska diskusija u kojoj su se neke od najuticajnijih članica EU, među kojima su prednjačile Nemačka i Velika Britanija, a uz koje je bila i Holandija, usprotivile tome da se u zaključcima pomene datum moguće odluke o dodeli Srbiji početka pristupnih pregovora u junu iduće godine.\nPre datuma za pregovore sledi test u junu\nPreokret u Briselu: Male šanse da Srbija dobije datum za početak pregovora


Kako dodaje, sumnja da je dijalog Beograda i Prištine odložen zbog pandemije korona virusa.\nNa pitanje kako gleda na to što je premijer privremenih prištinskih institucija Avdulah Hoti nedavno rekao da podržava predlog da se jezero Gazivode preimenuje u "Jezero Tramp", Veber objašnjava da se na tom "malom detalju" vidi da su "predsednik Donald Tramp i njegovi saradnici američku spoljnu i bezbednosnu politiku pretvorili u farsu, u teatar apsurda".\n- Moglo bi se reći da su se bivši saveznici SAD u poslednje tri-četiri godine manje ili više odupirali tom opasnom razvoju - lideri Kosova i Srbije očigledno manje, što dovoljno govori o njihovim političkim kapacitetima. Utoliko pre što je gospodin Grenel u nedavnom intervjuu u Americi, u kojem je prvi put izneo ideju o preimenovanju jezera Gazivode, dokazao da je njegov odnos prema pitanju Kosova i Srbije ne samo kvazikolonijalan nego i da počiva na rasističkom pogledu na svet - rekao je Veber za "Kosovo online".\nOn smatra i da pisma potpisana u Vašingtonu "pre imaju karakter pravno neobavezujućeg nesporazuma nego pravog sporazuma", i ocenjuje da ona služe kao Trampovo propagandno sredstvo i za ličnu promociju Grenela.\n- Tim zloupotrebama Kosova i Srbije i njihovog konflikta, dodata je još zloupotreba politike Trampove administracije u vezi sa drugim temama (Kina, energetska politika, politika prema Izraelu) - rekao je on.\nDodaje i da zato treba sačekati ishod američkih predsedničkih izbora kako bi se videlo da li će išta ostati od tog "famoznog sporazuma".\nDodaje i da sumnja da je pandemija razlog za odlaganje dijaloga u Briselu, i ističe da smatra da je to pre sukob između Prištine i Beograda o tome da li će se u ovoj fazi pregovora na sto staviti pitanje Zajednice srpskih opština (ZSO).\nUpitan kako će na dijalog i bezbedonosnu situaciju na KiM uticati najnovija hapšenja bivših pripadnika OVK, Veber je rekao da ne veruje da će negativno uticati na bezbednosnu situaciju, ali da hoće na dijalog.\nOn je dodao da će biti održani novi parlamentarni izbori, a potom i predsedički, ukoliko bude potvrđena optužnica protiv predsednika privremenih prištinskih institucija Hašima Tačija, kao i lidera DPK Kadrija Veseljija, "jer sadašnja vladajuća koalicija nema većinu, a nije na vidiku nova većina".\n- To će defakto zamrznuti briselske pregovore, mada taj proces ide paralelno sa predsedničkim izborima u SAD, a u periodu do stupanja na dužnost novog predsednika, sledi međuperiod u kojem će Brisel biti onemogućen da vodi ozbiljne pregovore - rekao je Veber.


Ilustrovana istorija Srpske pravoslavne crkve: KUĆA ARHIMANDRITA DUČIĆA\nGOSPODSKA KUĆA ARHIMANDRITA DUČIĆA\nU maniru tipičnog srpskog akademizma Svetozar Ivačković je projektovao gospodsku kuću za arhimandrita Nićifora Dučića. Ona se nalazila na uglu ondašnje Pozorišne, a danas Francuske i Jugovićeve ulice u Beogradu i bila je tipična "repre-zentativna prizemna kuća sa malom baštom u dvorišu iz kuće". Na njoj je, kako ističe Nestorović, "izuzetno impozantno delovao portal sa tremom izveden u belom mramoru sa širo-kim prilaznim stepenicama na čijim su bočnim postoljima bili izvajani lavovi, takođe u belom mramoru. U svoje vreme ova građevina je činila lep ansambl sa Narodnim pozorištem s jedne strane i sa kućom M. Piroćanca, sa druge. Iza ove zgra-de a prema Dositejevoj ulici, takođe, po projektu Ivačkovića bila je spratna stambena zgrada u mirnom neorenesansu".\nA arhimandrit Dučić, rođen 21. novembra 1832. godine, u svoje vreme je bio jedan od napoznatijih i najcenjenijih srpskih intelektualaca. U Beogradu je završio Bogosloviju, a na Sorboni je odslušao dva semestra opšte istorije "kod Ramboa, geografiju kod Hemlia i filozofiju kod Lavisa. Na "College de France" slušao je staru jevrejsku književnost i tumačenje psaltira kod Renana a francusku književnost kod Dešanela". Bio je poštovan istoričar, predsednik Srpskog učenog društva. Učestvovao je u Hercegovačkom ustanku 1861. i 1862, i bio vođa dobrovoljačkih četa u srpsko-turskom ratu od 1876. do 1878. Dučić je jedno vreme bio predsednik Vrhovnog suda Srbije i narodni poslanik u sazivu 1877-1880. godine. Kako piše njegov biograf M. Sofronijević, Dučić je doživeo redak i nesvakidašnji jubilej da 18. oktobra 1899. proslavlja pedeset godina svešteničke službe i četrdeset godina književnog rada.\nPrema opisu jednog od njegovih savremenika, Dučić je bio "čovek vrlo visoka rasta, pravilno razvijene... i vrlo lepu fizičke figure... Glas mu je bio tanak i slab, a beseda isprekidana... Govorio je i pisao naglašenim južnim govorom" Umro je u Beogradu 21. februara 1900. godine i sahranjen je na Novom groblju uz sve počasti koje su mu pripadale kao velikom rodoljubu i istaknutom društvenom radniku.\nОбјавио Art Press у 11:27


Ministarstvo životne sredine platilo za portal 26.000 evra – SRPSKI NARODNI INFO\nMinistarstvo životne sredine i prostornog planiranja je firmi Logik Internet platilo više od 2,5 miliona dinara, odnosno gotovo 26.000 evra, za izradu veb portala akcije “Očistimo Srbiju”, saopštila je danas Koalicija za nadzor javnih finansija.\nKoalicija za nadzor javnih finansija je zatražila od ministra za životnu sredinu Olivera Dulića da objasni “zašto je za uslugu čija je maksimalna tržišna vrednost\n1.000 evra odobrio plaćanje najmanje 25 puta većeg iznosa”.\n“Takođe ga pitamo da li bi ovaj iznos za takvu uslugu platio i da je naručilac posla njegova firma DG COMP”, navodi se u saopštenju.\nUz ocenu da se radi o “bahatom i kriminalnom rasipanju novca građana Srbije”, Koalicija je zatražila da nadležno tužilaštvo hitno pokrene postupak protiv Dulića, zbog zloupotrebe službenog položaja.\nBojan Đurić, državni sekretar u Ministarstvu, rekao je za “Politiku” da je procedura poštovana i da su ostale ponude koje su dobili bile mnogo nepovoljnije a jedna je premašila i 40.000 evra.\n“Portal je rađen u programu CMS, što je malo ozbiljniji kompjuterski jezik od onog koji se primenjuje za obične sajtove. Na njemu će građani moći da nađu mape i podatke o lokacijama deponija, dok će opštine imati dostupne informacije o kapacitetima ostalih lokalnih samouprava. To je važno zato što one imaju obavezu da se udruže i formiraju regionalne deponije i sisteme za upravljanje otpadom”, rekao je Đurić.\n“Da bi znali s kim da se udruže od graničnih opština, moraju znati ko ima koliko smeća, koliko kamiona i kakvu opremu na njima, koliko zaposlenih i koja je njihova struktura, broj i vrste sudova i kontejnera za razne vrste smeća. Takve podatke oni do sada nisu uspevali da prikupe zbog loše uzajamne komunikacije. Kada portal bude završen nijedna od njih neće moći da kaže kako nije imala dovoljno podataka da bi mogla da zatvori sistem upravljanja otpadom. A to je nužno i zbog naših građana i zbog obaveza prema Evropskoj uniji. Zato je ovaj portal važan i vredi tih para”, istakao je on.


Obraćanje tužioca Sergea Brammertza Savetu bezbednosti Ujedinjenih nacija | Ujedinjene nacije Međunarodni rezidualni mehanizam za krivične sudove\nObraćanje tužioca Sergea Brammertza Savetu bezbednosti Ujedinjenih nacija\n8. dec. 2016.\nTužilac Mehanizma za međunarodne krivične sudove (MMKS)i Međunarodnog krivičnog suda za bivšu Jugoslaviju (MKSJ) Serge Brammertz danas se obratio Savetu bezbednosti Ujedinjenih nacija.\nU svom obraćanju, tužilac Brammertz je pred Savetom bezbednosti Ujedinjenih nacija izneo najnovije informacije o poslednjem prvostepenom i žalbenom postupku pred MKSJ, prvostepenim i žalbenim postupcima pred MMKS, potrazi za preostalih osam lica u bekstvu protiv kojih je optužnice podigao Međunarodni krivični sud za Ruandu (MKSR), kao i o pružanju podrške nacionalnim pravosudnim sistemima koji vrše krivično gonnjenje za ratne zločine počinjene u bivšoj Jugoslaviji i Ruandi.\nTužilac je započeo svoje obraćanje napominjući da se trenutno iznose završne reči u predmetu Mladić, poslednjem suđenju pred MKSJ i jednom od najvažnijih predmeta u istoriji tog suda. Izvestio je da se očekuje da i prvostepena presuda u predmetu Mladić i presuda u predmetu Prlić i drugi, poslednja drugostepena presuda MKSJ, budu izrečene do kraja novembra 2017. Tužilac je pred Savetom bezbednosti takođe izneo najnovije informacije o statusu prvostepenih i žalbenih postupaka koji se vode pred MMKS, uključujući informacije o podnošenju žalbenih podnesaka u predmetima Karadžić i Šešelj.\nOsvrćući se na saradnju država sa MKSJ i MMKS, tužilac je rekao da Tužilaštvo “deli duboku zabrinutost predsednika Agiusa da Srbija nastavlja da ignoriše i krši svoje pravnu obaveze da sarađuje s MKSJ”.\nU vezi s potragom za preostalim licima u bekstvu protiv kojih je optužnice podigao MKSR, tužilac Brammertz je obavestio Savet bezbednosti Ujedinjenih nacija da je Tužilaštvo razvilo strategije za lociranje i hapšenje svakog od optuženih koji su u bekstvu. Tužilac je rekao sledeće: “ Sve žrtve dele jednu te istu nadu: da vide odgovorne za zločine koji su nad njima počinjeni izvedene pred lice pravde. Stoga je od presudne važnosti da ovih osam optuženih koji su u beksvtu budu uhapšeni i da im se sudi”.\nU vezi s Ruandom, tužilac je izvestio da je saradnja s Nacionalnim javnim tužilaštvom i glavnim tužiocem i dalje neometana i efikasna. Takođe je naglasio da su vlasti Ruande identifikovale više od 500 osumnjičenih koji se nalaze u drugim državama i pozvao je treće zemlje da sarađuju s vlastima Ruande i obezbede da ovi predmeti budu okončani.\nŠto se tiče krivičnog gonjenja za ratne zločine na nacionalnom nivou u bivšoj Jugoslaviji, tužilac je odao priznanje pozitivnim rezultatima Tužilaštva Bosne i Hercegovine. Međutim, napomenuo je da je došlo do značajnog nazadovanja u pravosudnoj saradnji zbog toga što srpske vlasti nisu izvršile kaznu dosuđenu za ratne zločine u predmetu Đukić.\nPored toga, tužilac Brammertz je rekao sledeće: “Dokle god politička atmosfera i stanje svesti ne idu u prilog pravdi za ratne zločine, biće izuzetno teško ispuniti legitimna očekivanja javnosti za smislenim pozivanjem na odgovornost”. Objasnio je da ima vrlo malo dokaza da Srbija ispunjava svoje obaveze da pruža podršku krivičnim gonjenjima za ratne zločine. Takođe je pozvao Hrvatsku da uskladi svoju politiku sa svojim obavezama. Tužilac je izrazio zabrinutost Tužilaštva da političari i vladini zvaničnici u regionu potkopavaju poverenje u pravosudno pozivanje na odgovornost za ratne zločine i obavestio Savet bezbednosti da se ratne zločince i dalje slavi.\nTužilac je zaključio svoje obraćanje rekavši sledeće: “U ime tužilaštava MKSR, MKSJ i MMKS zahvaljujem generalnom sekretaru Ban Ki Moonu na tome što nas je podržavao i pružao nam punu podršku i radujem se nastavku saradnje s novoizabranim generalnim sekretarom Antoniom Guterresom”.


Akcija Severaca 'Moj šal da te ugreje'\nOsnovna škola "Sever Đurkić" iz Bečeja je rešila da pokaže svoju humanost i empatiju na delu, vođeni divnom idejom. Naime. u američkom gradu Simoru, prošle zime mogli su se videti zavezani šalovi oko drveća na raznim mestima. No, nije bila reč o nekakvoj umetničkoj instalaciji već o akciji stanovnika koji su na ovaj način želeli pomoći beskućnicima, siromašnima da se ugreju.\nKako ističe direktorica škole Brankica Tapavica, vreme je praznika i darivanja, ali i hladne zime.\n"Naši šareni šalovi bi trebali biti opomene da svi, bar na trenutak pomislimo na naše drugare i njihove roditelje, kojima je hladno i kojima bi topli odevni predmet mnogo značio. U toku decembra naši najmlađi, patuljci-prvaci sa učiteljicom Potrebić-Težer Gabrielom skupljaju tople šalove, garderobu, igračke i slatkiše koje će u toku decembra, kroz razna dešavanja podeliti svojim drugarima.", kaže Brankica Tapavica.\nAkcija počinje 9. decembra 2016. godine u 10 časova vezivanjem šalova na drveća u Glavnoj ulici i oko zgrade Opštine (u “parkiću” između zgrade Opštine i Maxija).


U toku je i omiljena akcija EXIT fanova u kojom društvo koje zajedno kupi četiri četvorodnevne ulaznice za EXIT, trodnevne Sea Dance ili za celu EXIT Avanturu, petu dobija na poklon! Ulaznice za Exit i Sea Dance prodaju se po ceni od 6.490, odnosno 4.990 dinara, dok cela Exit Avantura košta samo 6.990 dinara. Ulaznice su dostupne putem www.exitfest.org, te u prodajnoj mreži Gigs Tix na preko 60 prodajnih mesta u 25 gradova širom Srbije. Putem sajta exittrip.org prodaju se i turistički aranžmani koji sadrže ulaznicu i smeštaj od 65 evra za Exit ili 89 evra za celu Exit Avanturu. Turistički aranžmani dostupni su i na rate, a više informacija o ovome možete dobiti putem mejla [email protected]


Dinar danas najslabiji od početka godine | (Vesti - 25. 11. 2008) Subotica.com\n25.11.2008. u 10:40h\n
Narodna banka Srbije danas je intervenisala sa 30 miliona evra da bi sprečila preteranu promenu kursa dinara, a srpska valuta sutra će oslabiti za 0,8 odsto i pasti na najniži nivo ove godine.
\nSrednji kurs Narodne banke Srbije u utorak će biti 88,5089 dinara za evro, što znači da će za evro biti potrebno 0,73 pare više nego danas kada evro vredi 87,7769 dinara.\nSrpska centralna banka je u novembru uključujući i današnju intervenciju prodala 232 miliona evra na međubankarskom tržištu, na kojem se formira kurs dinara.\nDinar je prvog dana ove sedmice ojačao za 0,58 odsto prema evru nakon višednevnog slabljenja.\nTokom oktobra NBS je prodala 269 milona evra na međubanakarskom deviznom tržištu da bi sprečila prevelike dnevne oscilacije kursa i doprinela usklađivanju odnosa ponude i tražnje.\nOve godine evro je najslabiji bio 7. avgusta, kada je njegov srednji kurs bio 75,7543 dinara. Devizni kurs se formira na međubankarskom tržištu, a primenjuje se od 8.00 sati narednog radnog dana.\nDinar od kraja septembra oslabio 13 odsto\nOd kraja septembra dinar je oslabio prema evru za 13 odsto i 24 odsto prema dolaru, što je visoka depresijacija, ukazano je na skupu "Izveštaj o inflaciji - novembar 2008", u Narodnoj banci Srbije. Generalni direktor Sektora NBS za ekonomske analize i istraživanja Branko Hinić je naveo da su uzroci slabljenja dinara u proteklom periodu povlačenje devizne štednje građana iz banaka, pad priliva stranog kapitala kroz kredite i po osnovu investicija, rast premije rizika i visoka tražnja u odnosu na ponudu sredstava. Hinić je ukazao da je relativno brzi pad vrednosti domaće valute nastao u periodu kada je promet na međubankarskom deviznom tržištu bio izuzetno nizak i nije prelazio 50 do 60 miliona evra, što je neuporedivo s prosekom višim od 200 miliona ranije.\nHinić je naglasio da je osnovni cilj centralne banke da obezbedi stabilnost kursa, odnosno spreči prevelike oscilacije, ali da ne može da opredeli kretanje kursa koje je rezultat ekonomskih faktora i nije "u rukama" NBS.


novosadski.info - Za dve godine vozom od Beograda do Novog Sada za...\nMaksimalno za dve godine vozom će se od Beograda do Novog Sada putovati 25 minuta, izjavila je ministarka građevinarstva, saobraćaja i infrastrukture Zorana Mihajlović.\nOna je rekla da se za treću deonicu brze pruge Beograd -Budimpešta između Novog Sada i Subotice očekuje uskoro finansijski ugovor, a da se nada da će deonica od Beograda do Novog Sada biti završena maksimalno za godinu i po do dve godine.\nZa dve godine ćemo ići od Beograda do Novog Sada za dvadesetak minuta. Projektovano vreme je 25 minuta, rekla je Mihajlović.\nKako je dodala, ta pruga je ogroman projekat za Srbiju i najvažnije je što sada Srbija ima ljude koji su obučeni da projektuju brze pruge, što je bio veliki problem.\nPreljina-Požega od marta, razgovori s Behtelom za Koridor\nMinistarka građevinarstva, saobraćaja i infrastrukture Srbije Zorana Mihajlović najavila je danas da će deonica Koridora “Preljina – Požega” početi da se gradi od marta sledeće godine.\nOna je, gostujući u Jutarnjem programu na TV Prva, rekla da je “riznica” Srbije zapravo njen položaj.\n“Mi nismo bogati nekim sirovinama, mi smo bogati položajem”, rekla je Mihajlovićeva na konstataciju da je sve iznenadio memorandum o razumevanju u oblasti infrastrukture sa SAD koji je potpisan prošle nedelje prilikom posete američkog sekretara za trgovinu Vilbura Rosa.\n“Svaki sporazum koji se napravi s nekom velikom silom, ne znači samo konkretno taj sporazum, već je mnogo više od toga”, rekla je ministarka.\nOna je navela da se sa američkom firmom Behtel razgovara o gradnji Koridora.\n“Behtel, s njima dugo razgovaramo o gradnji Koridora, ali američke kompanije sa sobom donose i drugačiji način upravljanja”, rekla je Zorana Mihajlović.\nMostovi u Srbiji sigurni\nMinistarka građevinarstva, saobraćaja i infrastrukture izjavila je da je vanredna kontrola mostova u Srbiji pokazala da su oni sigurni.\nZbog incidenta u Italiji mi smo zahtevali da se uradi vanredna kontrola mostova. Inače, redovna kontrola mostova se radi jednom u dve godine, rekla je Mihajlović za TV Prva.\nPojašnjava da je kontrola rađena na najfrekventnijim mostovima kao što su Brankov most, Pančevački most, Pupinov…i da će na tim mostovima biti određenih radova narednih godinu dana, da su radovi bili predviđeni i pre kontrole i da ništa nije alarmantno.\nTags: Novi Sad - Beograd, novosadski po, Pruga, www.novosa, Zorana Mihajlović\nDeo Novog Sada i Sremskih Karlovaca danas bez vode


VIDEO DANA: Oluja, kiša, grad... Zabelelo se i u pustinji!\nPrizor koji se u ovom delu sveta ne viđa tako često\nVisoke temperature na koje smo manje-više navikli u Emiratima smenile su nestabine vremenske prilike. Drugi dan vikenda obeležila je kiša praćena jačim vetrom u Šardži i Dubaiju, a u emiratu Ras el Hajma se zabelelo.\nZbog loših vremenskih uslova, u Abu Dabiju je otvorena linija 0569939930 za hitne intervencije. Policija u ovom emiratu je takođe spremna da pruži pomoć građanima ukoliko padavine ugroze normalno funkcionisanje.\nKako najavljuju iz Nacionalnog centra za meteorologiju, kiša i grmljavina zadržaće se do 18. decembra.\nIz policije apeluju na vozače da budu oprezni za volanom, a lokalne vlasti upozoravaju građane da dok se vreme ne stabilizuje izbegavaju odlaske na izlete, posebno u višim predelima gde je i temperatura niža nego uz obalu.\nRadost za vozače: Popust na saobraćajne kazne\nPovezane teme: oluja kiša grad nevreme Emirati nevreme u Emiratima vremenska prognoza


PS Vrbas – „Pilot projekat“ se nastavlja – Sindikat srpske policije\nPS Vrbas – „Pilot projekat“ se nastavlja\nNaslovna /Akcije/PS Vrbas – „Pilot projekat“ se nastavlja\nRazvoj policijske delatnosti u zajednici zasniva se na unapređivanju preventivnog rada policije, policijske organizacije i upravljanja, sistema vrednosti u policiji i vrednovanja policijskog rada i afirmisanje uloge zajednice u podizanju nivoa bezbednosti. Zbog toga je strane MUP-a u saradnji sa ostalim državnim organima, domaćim i stranim organizacijama usvojena „Strategija policije u lokalnoj zajednici“. U mesecu junu 2015. godine od strane MUP-a Republike Srbije pokrenut je Pilot projekat koji se sprovodi u Policijskim stanicama u Zemunu, Prijepolju i Vrbasu. Pilot projektom predviđeno je da policijski službenici sprovedu niz akcija kojima bi se kroz partnerski odnos i približavanje rada policiskih službenika građanima poboljšao nivo bezbednosti u Zajednici.\nOd samog početka PS Vrbas je sprovela niz akcija u okviru ovog projekta, koje je SSP putem veb sajta zvanično objavio i podržao http://ssp.org.rs/arhive/10069 . Posle završetka ovih akcija 24. septembra u 12,00 časova je započela još jedna, pod nazivom „Fudbalom protiv nasilja i droge“ gde su ciljna grupa bili pretežno učenici Osnovnih škola sa teritorije Vrbasa. Kroz propagiranje fudbala kao najmasovnijeg sporta i kroz promociju sporta od strane istaknutih i uzornih sportista kapitena naša dva najveća fudbalska kluba mladima je upućena jasna poruka da je sport taj koji im daje mogućnost da se razviju u pravom smeru a da su nasilje i droga pogrešan odabir. Propagiranje aktivnosti kroz promovisanje derbija u novom svetlu različitom od onoga koji ne retko prati nasilje na tribinama mladima je prenešena pozitivna sliku nadmetanja i rivalstva u sportu.\nU okviru aktivnosti na mobilnom fudbalskom terenu na trgu „Nikole Pašića“ je organizovana fudbalska utakmica „derbi“ između učenika Osnovnih škola iz Vrbasa gde je svaka škola dala po dva učenika 5. razreda ,gde je bilo i devojčica koje treniraju fudbal. Jedan tim je bio obučen u majicama crvene boje – FK“Crvena Zvezda“ a drugi u majicama crne boje -FK“Partizan“. Na leđima majice je bio oštampan naziv „Policija u saradnji sa građanima PS Vrbas“, na grudima logo policijske značke i poruka „Fudbalom protiv nasilja i droge“. Timove su predvodili kapiteni FK “Crvena Zvezda“ i FK “Partizan“, sudija utakmice je bio najbolji Srpski sudija Milorad Mažić, a selektor ovog tima Veljko Paunović (selektor mlade reprezentacije Srbije, koja je osvojila Svetsko prvenstvo). Kao VIP gosti sa obezbeđenim sedištima, u goste su se odazvala deca ometena u razvoju iz Udruženje „Kućica –MNRO“ iz Vrbasa i Udruženje dece i mladih sa smetnjama u razvoju, invaliditetom i retkim bolestima „Multi-Art“ iz Vrbasa uz prisustvo roditelja. Od strane policijskih službenika PS Vrbas u toku programa a pre utakmice deci su podeljene majice sa logom akcije, pokloni u vidu poklon paketa sa konditorskim proizvodima, a nakon meča i pokloni od strane kapitena po 40 ulaznica za mečeve FK “Crvena Zvezda“ i FK “ Partizan“ .\nPored gore navedenih, na ovoj manifestaciji, učešće su uzeli i: Udruženje dece ometene u razvoju „Kućica –MNRO“ iz Vrbasa, Udruženje dece i mladih sa smetnjama u razvoju, invaliditetom i retkim bolestima „Multi-Art“ iz Vrbasa sa roditeljima i predstavnicima udruženja, predstavnici Centara za socijalni rad Vrbas kao koordinatora sa udruženjima, učenici O.Š. iz opštine Vrbas sa razrednim starešinama i nastavnicima fizičkog, predstavnici SO Vrbas i Kancelarije za mlade kao organizaciona podrška, muzičar-reper iz grupe „Beogradski sindikat“ sa plesnom grupom iz Novog Sada „Magic People“ 8 članova, predstavnici mlađih selekcija fudbalskih klubova iz Opštine Vrbas sa trenerima i naravno mediji.\nSindikat srpske policije ovom prilikom želi još jednom da pohvali zaposlene u PS Vrbas na čelu sa načelnikom Vladom Glođovićem, glavnim organizatorom ovakvih akciju u okviru „Pilot projekta“. Ono što njemu možemo obećati je pružanje neophodne podrške u održavanju ovakvih akcija u budućnosti, a zaposlenima u MUP-u da ćemo se boriti da i ostali ambiciozni, školovani i vredni pojedinci kao što je načelnik PS Vrbas isplivaju iz mase bahatih, samovoljnih, nezainteresovanih i prepotentnih rukovodioca i tako ubrzaju započete reforme.\nMarko Ranković – u uspešnom nizu – ponovo 3. mesto na novom takmičenju\nRevijalni turnir u malom fudbalu „Šumadija 2015“


Šta slijedi nakon sankcija: Primjer SAD slijedit će i EU te Dodika odvesti u potpuni ekonomski i politički krah?! | Kosova.info\nDom|Najnovije|Šta slijedi nakon sankcija: Primjer SAD slijedit će i EU te Dodika odvesti u potpuni ekonomski i politički krah?!\nMinistarstvo finansija Sjedinjenih Američkih Država proširilo je sankcije predsjedniku SNSD-a Miloradu Dodiku.\nKao razlozi za uvođenje sankcija između ostalog se navodi podrivanje Dejtonskog mirovnog sporazuma, uključujući i jednostrani pokušaj preuzimanja nadležnosti države Bosne i Hercegovine, te koruptivne radnje koje podrazumijevaju zloupotrebu vlasti za lično bogaćenje.\nOpasno je biti saradnik Dodika\nVisoki zvaničnik Ministarstva finansija SAD sinoć je u razgovoru s bh. novinarima detaljnije pojasnio šta navedene sankcije podrazumijevaju. Prema njegovim riječima, svi koji sarađuju ili bi nastavili sarađivati s Miloradom Dodikom i tako doprinositi njegovom političkom djelovanju ili koruptivnim radnjama, sebe bi doveli u veliki poslovni rizik te bi i sami mogli snositi posljedice zbog svojih odluka.\nNa metu sankcija je kao privredni subjekt dospjela Alternativna televizija iz Banja Luke, upravo jer ih je, kako je navedeno u obrazloženju, iako nije njihov vlasnik, Dodik koristio za širenje svog nacionalističkog narativa, obračun s političkim neistomišljenicima, direktno se miješao u uređivanje programa, a rečeno je i da su preko ove televizije omogućavane koruptivne radnje povezane s Dodikom.\nOvo zapravo govori da je taktika Sjedinjenih Američkih Država jednako kao i politički, ekonomski slomiti Dodika. Sada postaje opasno imati bilo kakvu vrstu saradnje s Dodikom, bilo političke ili ekonomske prirode. Ono što je izvjesno je da će i mnoge države Evropske unije sada vjerovatno krenuti stopama Sjedinjenih Američkih Država.\nBritanska ministrica vanjskih poslova Elizabet Trus (Elizabeth Truss) podržala je sankcije SAD.\nKorupcija je prijetnja slobodi, demokratiji i miru u Bosni i Hercegovini. Velika Britanija pozdravlja ciljane sankcije SAD od danas (jučer, op.a.), koje pozivaju odgovorne na odgovornost. Nastavljamo raditi sa saveznicima na podršci Bosni i Hercegovini i slobodi u regionu – napisala je Trus na Twitteru.\nPodsjetimo, Velika Britanija bila je jedna od najglasnijih država u osudi Dodikovih udara na državu te je vjerovatno pitanje dana kada će mu biti uvedene sankcije.\nIako je uvođenje sankcija na nivou EU inicirala Njemačka, pitanje je da li će Evropska unija uspjeti provesti ovakvu namjeru u djelo, s obzirom da je Mađarska otvoreno najavila da će blokirati pokušaj uvođenja sankcija, države EU imaju mogućnost samostalnog uvođenja sankcija.\nMinistarstvo vanjskih poslova Njemačke, koje vodi Analena Berbok (Annalena Baerbock), već je započela s aktivnostima na uvođenju sankcija Dodiku, a njen portparol je kazao kako Njemačka neće sarađivati s entitetom koji aktivno radi na uništenju BiH.\nJasno je da bi uskoro mogla uslijediti lančana reakcije sankcioniranja Milorada Dodika i njegovih saradnika.\nTo bi lidera SNSD-a moglo staviti u krajnje tešku situaciju. Sankcije država Evropske unije značile bi da bi njegova mogućnost putovanja bila krajnje ograničena. Naravno, politički službenici, a što je već neformalno na sceni, Dodika bi zaobilazili u širokom luku i obustavili bilo kakav oblik saradnje s njim.\nPiše: Danijal H.\nPetković stigao u Zvečan u pratnji zvaničnika Srpske liste i oficira za vezu Pavićevića


Amerikanci nasjeli: Naredili blokiranje Madurovih izmišljenih miliona VIDEO\nRuski prankeri Vladimir Kuznjecov (Vovan) i Aleksej Stoljarov (Leksus) u ime predsjednika Švajcarske Uelija Maurera održali su niz telefonskih razgovora sa specijalnim izaslanikom SAD u Venecueli Eliotom Abramsom. Šaljivdžije su obavjestile Abramsa o venecuelanskim računima u izmišljenoj banci „Limpopo“ i razjasnili šta planira Vašington u Venecueli.\nKako Sputnjik saznaje, prankeri su prvi put stupili u kontakt sa Abramsovom kancelarijom sredinom februara, kada su tražili telefonski razgovor na temu švajcarsko-američke saradnje u finansijskoj sferi, kao i o situaciji u Venecueli.\nRazgovor je održan 19. februara. Kuznjecov i Stoljarov saopštili su Abramsu da švajcarska strana ne vidi nikakvo kršenje zakona u tome što osobe iz bliskog okruženja predsjednika Venecuele Nikolasa Madura imaju otvorene privatne račune u švajcarskim bankama, kao ni venecuelanske kompanije, kao što je naftna korporacija PVDSA.\nPrema riječima prankera, specijalni izaslanik SAD je, kao odgovor na to, izjavio da Vašington insistira na potpunom blokiranju tih računa. Međutim, nije pružio nikakve dokaze kako bi ih uvjerio da su računi nezakoniti.\nŠtaviše, Abrams je istakao da ako Švajcarska ne zamrzne račune nakon zvaničnog dolaska na vlast Huana Gvaida i „Madurov novac nestane iz te zemlje“, SAD mogu podnijeti tužbu protiv Berna.\nPrankeri su pod pritiskom Abramsa izjavili da su spremni da zamrznu račune ako SAD pošalju neophodnu dokumentaciju. Takođe su zatražili od specijalnog predstavnika da pomogne pri stupanju u kontakt sa samoproglašenim predsjednikom Venecuele Huanom Gvaidom, što je Abrams obećao da će učiniti.\n„Osim toga, naša lista ima i drugi dio, gdje su navodno ukazana imena stranih građana koji su prebacivali velike sume novca na račune sankcionisanih zvaničnika. Na primjer, na spisku se nalaze Ksenija Sobčak (voditeljka), Dmitrij Bikov (bivši advokat) i Mark Fejgin. Takođe, na listi je i banka ’Lexus Vovanial Bank Ltd‘, u kojoj se navodno čuva Madurov novac u Švajcarskoj“, rekli su prankeri.\nPrema njihovim riječima, Abrams je bio veoma zadovoljan spiskom koju mu je „Maurer“ dostavio, pa je kontaktirao Ministarstvo finansija SAD, koje je počelo da radi nad tim dokumentom.\nKao odgovor na to, Vovan i Leksus su saopštili da su „otkrili“ fond Nurlana Bajdilda „Tender First“ (NurlanBaidilda Ltd), gdje se i nalaze lične aktive Madura. Pritom, oni su priznali da zbog zakonskih pojedinosti ne mogu blokirati račune ovog fonda.\nPrema rečima prankera, oni su odlučili da saopšte Vekiju da će fond pokušati da povuče sve aktive iz Švajcarske, ako se sve objelodani, a to će izazvati sumnju da je riječ o pranju novca.\nVekio se složio da raširi ove informacije, pa je čak zatražio da mu pošalju skicu izjave „da ne bi pogriješio“. Nakon što su mu poslali tekst, „ambasador“ je kontaktirao agenciju „Blumberg“ i dao im je intervju na tu temu. Osim toga, on je objavio informaciju o fondu Nurlana Bajdilda na svom nalogu na Tviteru sa 900 hiljada pratioca. Prema riječima prankera, u martu su imali još jedan telefonski razgovor sa Abramsom, tokom kojeg je govorio o nedavnom sastanku Savjeta bezbjednosti UN o Venecueli, kao i o tome da li će SAD intervenisati u toj zemlji. Kako su prankeri izjavili, na kraju razgovora Abrams je jasno stavio do znanja da SAD ne namjeravaju da šalju trupe u Venecuelu.\nMaduro Amerikanci namagarčeni milioni\nNajava da će vojska SAD-a ući u Venecuelu\nMaduro: SAD promoviše vojne planove, ne brinu ni za koga


6 grešaka koje muškarci prave u vezama - Ljubavni romani online\nNedjelja , 27 rujan 2020\nNaslovna » Ljubavni savjetnik » 6 grešaka koje muškarci prave u vezama\nVećina momaka čak i ne shvata da naizgled bezazlene navike mogu prilično da naškode njihovim ljubavnim odnosima. Određeni stepen gluposti kao da je kodiran u mušku DNK, posebno kada su u pitanju odnosi sa ženama. Dakle, ostavite svoj ego po strani na nekoliko minuta i pročitajte kojih šest grešaka je veliki broj muškarca sklon da napravi u vezi.\n1. Izazivate osećaj ljubomore i nesigurnosti kod nje Slobodno budite iskreni i pričajte o svojim bivšim devojkama ili koleginicama koje vam se nabacuju, ali znajte da to može izazvati osećaj nesigurnosti kod vaše devojke. U izvesnoj meri, razgovor o takvim stvarima nije štetan. Naime, u njemu ste predstavljeni kao poželjan muškarac koji je prilično cenjen od strane lepšeg pola. Međutim od određene tačke, ovakva priča devojku može da učini ljubomornom. Ona bi mogla da počne preispitivanje vašeg odnosa, s obzirom da vas skoro uvek mame druge žene. Takođe, suviše iskrenosti o bilo kojoj od njenih prijateljica nije preporučljivo, a budite uzdržani u svom poetskom opisu “dobre ribe” koju ste “snimili” u prolazu. Gledanjem drugih žena u njenom prisustvu samo ćete odati utisak kako niste baš pouzdan tip i džentlmen.\n2. Ne razgovarate sa njom Ovde se ne radi o svakodnevnom ćaskanju, tipa šta ste radili tokom dana ili kako je bilo na poslu. Od vas se očekuje da sa njom vodite iskren razgovor, u kome bi trebalo da pokazujete želju da čujete njeno mišljenje. Većina devojaka se žali da su njihovi momci nezainteresovani i ravnodušni prema njihovim stavovima. Ovo može da stvori jaz između vas dvoje. Morate da budete dobar slušalac za početak, da bi razgovarali na način koji omogućava da se ona oseća povezano sa vama. Odavanje utiska da vam je dosadno, dok razgovarate sa njom, je takođe jasan pokazatelj da se vaši načini razmišljanja zapravo ne podudaraju.\n3. Prepuštate se dosadnoj rutini Žene vole da budu iznenađene, ali su muškarci po prirodi predvidljivi i vole da prate rutinu. Osim nekoliko, avanturistički nastrojenih izuzetaka, većina je apsolutno zadovoljna kada posećuju iste kafiće, klubove i restorane, kao da traže neku vrstu sigurnosti. Takav vid funkcionisanja može lako kod žena da izazove osećaj gušenja u vezi. To je i razlog zašto žene počnu da se preispituju u vezi muškarca, čak i kada su u posvećenom odnosu. Većina muškaraca su krivi što su dozvolili da faktor iznenađenja izbledi, što se odnosi i na spavaću sobu. Čovek sa određenim stepenom mistike ima veće šanse zadrži odnos živahnim, a ne samo živim.\n4. Sebično koristite seks kao rešenje za sve Da, to je nešto oko čega bi se muškarci mahom složili. Skloni su da veruju da dok god su dobri u krevetu ili puni para, bilo kakav problem u vezi se rešava sam od sebe. Međutim, osim kod nekih nesigurnih i zaista ugroženih žena, to i ne ide baš tako. Ako je ona iskreno zaljubljena u vas, nastojaće da traži tu duševnu vezu skoro svaki put kada imate seks. Kada pokušavamo da koristimo seks kao sredstvo za rešavanje problema, on postaje mehanička radnja, umesto da bude izvor prijatnosti. Uz to, mnogi momci nemaju pojma o tome šta njihove žene žele u krevetu ili jednostavno ne žele da saznaju. Tako sebična seksualna perspektiva može da bude veoma štetna za vezu.\n5. Nimalo se ne trudite da se oseća posebno Ukoliko joj povremeno ne dajete komplimente ili poklone pored onih za godišnjicu, rođendan i Dan zaljubljenih čini se očiglednim da je cenite samo zbog pukog praćenja tradicije. Pokušajte da je pohvalite i za male stvari, kao na primer njen slatki način na koji ispija kafu ili stiska svoj nos kada se naljuti.\n6. Ponavljate iste greške Ovo je poslednja i verovatno najčešća greška koje muškarci čine u vezama. Paradoks je da čak i nakon što shvate svoje greške, muškarci imaju tendenciju da ih ponavljaju! Devojku ovo može da dovede do ludila, učini da se oseća bespomoćno odnosno zaglavljeno u vezi sa čovekom koga nije briga za nju. Zbog ovoga većina veza vrlo lako može da doživi svoj brodolom, pa bi krajnje dobronameran savet bio da učite na svojim greškama. Izvor: S media\nNazad: 6 najefikasnijih pravila flertovanja\nNaprijed: JE LI VRIJEME MONOGAMIJE PROŠLO: Seks samo s jednim muškarcem do kraja života?


Rusija se priprema da prva u svetu odobri vakcinu za koronu | 013 info\nRusija se priprema da prva u svetu odobri vakcinu za koronu\nTanjug\tSre, 29/07/2020 - 13:27\nRuski zvaničnici izjavili su za CNN da rade na tome da vakcina, koju je razvio moskovski institut Gamaleja bude odobrena do 10. avgusta ili ranije.\n"To je trenutak Sputnjika", rekao je Kiril Dmitriev, šef ruskog fonda za suvereno bogatstvo, koji finansira ruska istraživanja vakcine, misleći na uspešno lansiranje prvog satelita na svetu od strane Sovjetskog Saveza 1957. godine.\nDesetine proba sa vakcinama su u toku širom sveta, a na malom broju se ispituje efikasnost, međutim, većina istraživača upozorava da je ostalo mnogo posla pre nego što vakcine mogu da budu odobrene.\nModerna, čiju vakcinu podržava američka vlada i koja je u ponedeljak započela testiranje treće faze, razvila je vakcinu protiv korona virusa na okosnici vakcine koju je razvijala za srodni virus, MERS.\nIako je to ubrzalo razvojni proces, američki i evropski regulatori zahtevaju kompletan test bezbednosti i efikasnosti vakcine.\n"Rusija je pokazala svoju lidersku poziciju u razvoju vakcina i svoju dokazanu platformu vakcina protiv ebole i MERS-a, kako bi donela prvo sigurno i efikasno rešenje za najveći problem na svetu", izjavio je Dmitriev ranije za CNN.


Reči Zetana: Postepena promena\nKod mnogih reč Transformacija izaziva asocijaciju na iznenadnu promenu, ali pošto se Transformacija dešava sada očigledno je da se dešava postepeno. Koje su se promene već desile, i koji su znaci promena? Kroz istoriju postajala su mesta i vremena koja su poznata po okrutnosti i represiji - Inkvizicija, Mračni srednji vek, Nacistički logori smrti, i u skorašnje vreme Bosna. Takođe su postojala mesta i vremena koja su ostala upamćena upravo po suprotnom - stara Atina, povelja o pravima, socijalna medicina, i građanska prava. U vezi ovih stvari nije sve bilo ni crno ni belo, već sivo, jer ako je neka stvar bila dominantna pristalice drugačijeg načina razmišljanja su se uporno trudile da ostvare svoje ciljeve. Za vreme mračnog srednjeg veka došlo je do značajnih otkrića, a u staroj Atini takođe je bilo idiota koji su jednostrano razmišljali.\nZa vreme Transformacije u 4. Gustinu, međutim, dolazi do polarizacije, tako da alternative više nisu toliko izmešane kao u drugim vremenima. Sada imamo otvoreno istraživanje novih ideja i demokratskih ideala, a takođe postoji i represija. U početku, ova polarizacija i odvajanje se dešava između familija, zatim između gradova, i na kraju zahvata velika područja. Bosna je dobar primer. One koji su bili čistog srca i koji su želeli da žive u harmoniji sa svojim susedima ne samo da niko nije želeo da čuje, oni su isterani napolje. Neka područja Argentine se nikada nisu oporavila od Prljavih ratova, i nikada neće. Ako pogledate Skandinaviju, videćete da tamo vlada ozakonjena briga o svim članovima društva, podrška drugome, i javni pristup informacijama svih vrsta. Oni kojima se ne sviđa ovakva društvena klima napuštaju ovo područje i nastanjuju se negde drugde. Ovi trendovi ka razdvajanju će se nastaviti, i dostići će uznemirujući nivo, za vreme Transformacije.\nZajedno sa spiritualnim promenama, takođe je došlo do fizičkih promena. Koncepti za koje se zalagao Pokret zelenih, koji su nastali u Holandiji, proširili su se čitavim svetom, a reči i razmišljanja su pratile konkretne akcije. Kontrola zagađivanja i njegovo smanjivanje, stvar kojom su se nekada bavile beznačajne vladine agencije, sada svakodnevno dospeva na naslovne strane novina i okupira srca i umove mnogih istraživača širom sveta. Rezultati, koji su postali vidljivi tek u nekoliko poslednjih godina, uključuju bakterije koje jedu opasne hemikalije, biljke koje pročišćavaju zemljište, i alternativne prirodne proizvode koji ne zagađuju okolinu. Takođe, neki religiozni pkreti kao što su na primer Islamske diktature su postali oštriji i represivniji, i nastala su još većih ograničenja za žene. Što se tiče rasnih odnosa, pristalice razdvajanja su ojačale i čak su uspele da ponište napredak koji je do sada ostvaren. Ako neko prati fizičke znake sve do njihovog izvora, on može da odredi granice spiritualnog razdvajanja. To su znaci transformacionih promena!


Rađevac trijumfovao na novom terenu – Rađevina Info-Krupanj\nRađevac trijumfovao na novom terenu\nмар 21, 2021 мар 21, 2021 Krupanj Info\nNastavak prolećne sezone u Kolubarsko mačvanskoj zoni, danas je obeležen na novom terenu TSOK sa veštačkom travom. Sedamnaesto kolo pomenute fudbalske lige, ostaće u analima FK Rađevac trajno zabeleženo kao – Prva prvenstvena utakmica Rađevca na novom terenu, kao ubedljiva pobeda domaćina kao plodotvorni nastavak na prvoj poziciji pomenute lige.\nZanimljiva fudbalska predstava između domaćeg Rađevca i gostujuće FK Ribnica iz Mionice započela je po hladnom i prosnežnom vremenu a prisutni su mogli videti 5 efektnih pogodaka na terenu TSO Krupanj.\nGoran Aleksić u 27. min. postiže prvi pogodak za Rađevac i od tada pa sve do 88. minuta potpunu inicijativu preuzimaju domaćini, te Branko Petrović u 36. min. postiže drugi pogodak. Drugo poluvreme se nastavlja u stilu organizovane igre Rađevca gde Mladen ilić u 65. min postiže treći gol za Rađevac. Posledve pogođene dve prečke i više šansi Rađevca, gol gostiju ostao nije ugrožen. Trenutni pad koncentracije u redovima Rađevca desio se u 88. i 90. minuti kada su Milan Urošević i Nemanja Dragojević postigli dva pogotka za ekipu iz Mionice. Zanimljivo, uzbudljivo, za fudbal karakteristično fudbalsko popodne obeleženo je pobedom Rađevca 3:2.\nServisne informacije za 18. 03. 2021. godine\nServisne informacije za 22. 03. 2021. godine


Pravnici Komiteta pravnika za ljudska prava Nikola Grujić i Ivana Stijelja učestvovali su na međunarodnoj ekspertskoj radionici " O Ustavnim izazovima Srbje i Bosne i Hercegovine na putu evropskih integracija" u Srajevu. (04.04.2012.)\nMeđunarodna ekspertska radionica o Ustavnim izazovima Srbje i Bosne i Hercegovine na putu evropskih integracija održana je 16. marta 2012. u Sarajevu. Drugu u nizu radionicu su organizovali Centar za evroatlantske studije (CAES) iz Beograda i partnerska organizacia iz BiH, a uz podršku i učešće eksperta za pravo Evropske unije iz Češke, profesora Iva Šlosarčika sa Karlovog univerziteta u Pragu. Radionici su prisustvovali predstavnici nevladinih organizacija, sudova i resornih ministarstavaiz Srbije i BiH.\nRadnu grupu iz Srbije predvodio je Dragan Popović iz Centra za praktičnu politiku, a ostali učesnici bilisu Tibor Moldvai – Centar za evroatlanske studije, Goran Miletić – Civil Right Defenders, Janko Odalović – Ustavni sud Srbije, Ivana Stjelja iz Komiteta pravnika za ljudska prava (YUCOM), Jasmina Murić – Uprava za rodnu ravnospravnost i Lidija Komlen Nikolić iz Javnog tužilaštva. Na sesiji predstavnika iz Srbije diskutovalo se o pripremljenoj analizi Ustava Repubilke Srbije i o mogućim ustavnim promenama, a naročito o odredbama Ustava koje se odnose na uređenje vlasti, ljudska prava i odnos međunarodnog i domaćeg prava.\nU uvodnom izlaganju Dragan Popović jeskrenuo pažnju na proces donošenja Ustava, nedostatak javne rasprave i legitimiteta Ustava kao i na mišljenje Venecijanske komisije. Zaključenoje da se osnovni nedostaci Ustava mogu podeliti u tri grupe:\nUređenje vlasti - kritikovane su blanko ostavke kaomogućnost koju Ustav otvara i potencijalno neustavnog Zakona o izboru narodnih poslanika kojim je propisano da poslanik lično podnosi ostavku predsedniku Narodne skupštine, a koji je stupio na snagu maja 2011. Učesnici su skrenuli pažnju na požaj sudija i na rizik od politizacije imenovanja sudija prilikom uključivanja parlamenta u proces imenovanja. Janko Odalović iz Ustavnog suda Srbije je naveo neke od problema rada Ustavnog suda, odnosno nejasnih odredbi o nadležnosti suda, a Dragan Popović je naveo da je takođe nejasno zašto Ustavna žalba nije navedena kao nadležnost Ustavnog suda, iako je Ustavom predviđena. Učesnici su se složili da bi osim Zaštitnika građana i druge nezavisne institucije, tj. Poverenik za informacije od javnog značaja i zaštitu podataka o ličnosti i Poverenik za ravnopravnost trebalo da budu Ustavne kategorije.\nLjudska prava – druga grupa nedostataka se odnosi na ljudska prava, odnosno na problem što se Ustavom iz 2006. godine smanjuje nivo zaštite ljudskih prava koji je bio dosegnut prethodnim ustavom. Jasmina Murić iz Uprave za rodnu ravnopravnost je navela da je oblast rodne ravnopravnosti zapostavljena jer ne postoji posebna odredba koja izričito jemči jednakost muškaraca i žena, kao i da je odredba da „Svako ima prava da odlučuje o rađanju“ neadekvatna i da bi trebalo da reč „svako“ bude zamenjena rečju „roditelji“ ili „majka“, kao što je bilo u prethodinim ustavima koji su bili na snazi u Srbiji. Ivana Stjelja je navela da je ova oblast uređena obimnije nego što je to potrebno i da je to suprotno uobičajenoj praksi da ustavi navode samo osnovna ljudska prava, ali da sa druge strane nije garantovano pravo na adekvatno stanovanje kao i čitav niz prava na adekvatan standard života koji je garantovan Međunarodnim paktom o ekonomskim, socijalnim i kulturnim pravima. Dragan Popović je naveo da je pravo na slobodan pristup informacijama derogirano time što se u Ustavu naziva pravo na informisanje, kao i da se čestimprepuštanjem zakonu da bliže uredi ovu oblast spuštaju ljudska prava sa ustavnog na zakonski nivo. Učesnici su se složili da je nivo zaštite ljudskih prava smanjen u odnosu na Povelju Zajednice Srbije i Crne Gore.\nOdnos međunarodnog i domaćeg prava- Dragan Popović je naveo problemodnosa međunarodnog i domaćeg prava, tj. To što se međunarodno pravo nalazi između Ustava i zakona, iako je to Poveljom bilo drugačije regulisano. Lidija Komlen Nikolić zaključila je da takav odnos nije problematičan i da je to češci pristup u upredoj praksi. Zatim je Ivana Stjelja navela da je problem što je u Ustavu iz 1990. godine domaće pravo bilo iznad međunarodnog, a da je Poveljom to promenjeno i da ne postoje jasni razlozi zbog kojih je to opet vraćeno, kao i da je problem u tome što se tako bitne stvari menjaju bez obrazloženja i jasne namere.\nRadnom grupom za Bosne i Hercegovine predsedavao je Faris Vehabović sudija Ustavnog suda FBiH i ad hoc sudija ispred BiH u Evropskom sudu za ljudska prava. Na zajedničkom sastanku predstavnici radnih grupa izneli su svoje zaključke. I ustanovili da su ustavne promene neophodne kako u Srbiji tako i u Bosni i Hercegovini, u smislu usvajanja međunarodnih standarda i efikasnijih evropskih integracija.


Milanisti, ovo je najgori prelazni rok, ikada!\nMediji ocenjuju da je ovo najgore leto u poslednjih 30 godina, tačnije od kada je Berluskoni preuzeo klub. "Rosoneri" već žrtvovali sezonu?\nMediji na Apeninima su izuzetno oštri kada je Milanov prelazni rok u pitanju. On je odrađen gotovo bez novca, pokušavali su da dovedu nekoliko fudbalera, na kraju završili, kako se tvrdi, i bez utešne nagrade.\nStigao je prvi strelac Serije B, Lapadula još na početku, ali pitanje je da li on ima kvalitet za Milan, dovedeni su Sosa, Pašalić, Vanđono, Gomez i juče Mati Fernandez.\nŠtoper Gomez je doveden da bi igrao odmah, ali već nakon dva meča Montela nije zadovoljan, pa je Galijani juče pokušavao da nekako realizuje transfer Musaća iz Viljareala, za koga nije bilo novca.\nProbao je i da dovede Garaja na pozajmicu, ni to nije uspelo, Zenit nije želeo da pregovara, pa je na kraju Milan ostao sa premalo kvaliteta u odbrani i veznom redu, viškom igrača na nekim pozicijama, kada su ofanzivni vezisti u pitanju.\nIzvedena je paralela sa prvim prelaznim rokom Silvija Berluskonija, tada je platio 10 milijardi lira, pobedio Juventus i doveo Roberta Donadonija iz Atalante. Njegovo poslednje pojačanje je Mati Fernandez koga je preoteo Kaljariju i koga Montela planira da upotrebi kao dublera za Montoliva.\nTo dovoljno govori o ambicijama Milana, dok Kinezi ne budu preuzeli klub. Navijači se nadaju da će u januaru biti mnogo više novca, kada i zvanično novi vlasnici preuzmu komande, ali zimski prelazni rok nikada ne nudi takve opcije, u pitanju je popravni za one koji su grešili leti, pa se slobodno može reći da je Milan izgubio već još jednu sezonu.\nJer, ovaj tim, i pored jedne pobede u dva kola nije dovoljno dobar za neke ozbiljnije stvari. Čekanje na povratak velikog Milana se nastavlja...\nObjavio A.C. Milan Serbia у 13:15


Uskoro nas očekuje treći Vidovdanski pesnički susret - www.lobi-info.rs\nMarija K. 13. aprila 2018., 16:18 3.6k Views\nUdruženje pisaca „Poeta Dunavski Venac“ i Srpska Pravoslavna parohija Ovčanska pri hramu Svete Petke u Ovči, organizuju treći po redu Vidovdanski pesnički susret.\nOvogodišnji susret planiran je za subotu, 23. jun 2018. godine, u Domu kulture u Ovči sa početkom u 13.00 časova, a svi zainteresovani pesnici mogu da se pridruže i učestvuju na trećem po redu konkursu duhovne, rodoljubive i ljubavne poezije.\nPesnici koji ne pišu na srpskom jeziku obavezno moraju dostaviti prevod pesme na srpskom jeziku, osim pesnika koji pišu na srodnim jezicima (hrvatskom, crnogorskom i bošnjačkom). Pismo može biti ćirilično ili latinično s tim što se moraju koristiti slovni znaci (č,ć,š,ž,). Pesme (šalju se dve, bilo kog žanra) ne smeju biti duže od 28 stihova (redova) i moraju biti lektorisane jer se neće ispravljati i doterivati već će biti štampane kako su poslate. Obavezno je koristiti font 12.\nPrateći kulturno umetnički program\nRadove slati isključivo elektronskom poštom, potpisane imenom i prezimenom autora. Žiri će u toku samog programa ocenjivati pesme i na kraju istog proglasiti tri najbolje, koje će biti nagrađene, i još tri koje će biti pohvaljene.\nElektronska adresa za slanje radova je: saborsvpetka@gmail.com\nSvi učesnici konkursa plaćaju kotizaciju u iznosu od 1000,00 dinara na žiro račun: Poeta Dunavski venac 200-2853670101861-33 sa naznakom ,,za zbornik“. Potvrdu o uplati kotizacije skenirati i poslati elektronskom poštom. Sva dodatna obaveštenja možete dobiti na broj telefona 060/3329121\nKonkurs je otvoren od 01. aprila do 31. maja 2018. godine.\nPrethodna objava Kod Pančevačkog mosta izvučeno telo iz Dunava\nSledeća objava Zbog zagađenja bunara smanjeno snabdevanjem vodom


NOVA ŽESTOKA PROVOKACIJA IZ PRIŠTINE! Kurti hoće referendum za ujedinjenje KiM i Albanije, pominje i Treći balkanski rat – Lajk.rs\nKurti je, u razgovoru sa urednicima Oksford magazina, rekao da je pokret čiji je osnivač smatra da bi ujedinjenje sa Albanijom ne sme da izazove novi balkanski sukob.\n“Želimo da dobijemo pravo na referendum i ne mislimo da je nasilje put do ujedinjenja”, rekao je Kurti, navodeći da podržava ujedinjenje ukoliko bi se proces izveo na demokratski način.\nIzbori na Kosovu održavaju se 14. februara.\nPrema poslednjim istraživanjima javnog mnenja, Kurtijeva stranka ima podršku nešto više od 44 odsto ispitanika, odnosno dvostruko više od druge najjače stranke – Demokratske partije Kosova.\n“Rezultat mora biti poštovan, ali ni u kom slučaju ne sme početi Treći balkanski rat”, rekao je osnivač pokreta Samoopredeljenje.\nU kosovskom ustavu se ne pominje mogućnost referenduma.\nVrhovni sud Kosova potvrdio je raniju odluku sudova prema kojoj Kurti, zbog ranijih presuda, ne može da se kandiduje za poslanika u kosovskom parlamentu.\nPoslednje istraživanje o ujedinjenju Albanaca načinila je agencija Galup 2010. godine, kada se je ideju podržalo 81 odsto ispitanika na Kosovu, 62 odsto u Albaniji i 51 odsto u Makedoniji.


U Njemačkoj privedena dva bivša vojnika zbog pokušaja osnivanja terorističke organizacije\nU saopćenju Federalnog tužilaštva navedeno je da su dvojica Nijemaca Arend-Adolf G. i Achim A., privedeni u regiji Breisgau-Hochschwarzwald u blizini Minhena, u akciji u kojoj je učestvovala specijalna policija\nCüneyt Karadağ | 20.10.2021\nDva bivša vojnika u Njemačkoj privedena su pod optužbom za pokušaj osnivanja terorističke organizacije, javlja Anadolu Agency (AA).\nU saopćenju Federalnog tužilaštva navedeno je da su dvojica Nijemaca Arend-Adolf G. i Achim A., privedeni u regiji Breisgau-Hochschwarzwald u blizini Minhena, u akciji u kojoj je učestvovala specijalna policija.\nArend-Adolf G. i Achim A. planirali su formirati paravojnu grupu i poslati njene članove u rat u Jemen, a nudili su mjesečnu platu od 40.000 eura svakom vojniku koji bi za njih radio.\nNavedeno je da su privedeni imali plan da osnuju grupu plaćenika od 150 osoba, te da su planirali vladi Saudijske Arabije ponuditi vojne usluge u statusu privatne kompanije koja bi obavljala ilegalnu specijalnu misiju u Jemenu.\nIpak, utvrđeno je da vlasti Saudijske Arabije nisu odgovorile na njihovu ponudu.\nJemen Njemačka terorističke organizacije vojnici\nU BiH 163 novozaraženih koronavirusom, preminulo 12 osoba


Zatvaranje kampa Lipa odgođeno do ponedjeljka | Trend Radio Velika Kladuša\nZatvaranje kampa Lipa odgođeno do ponedjeljka\nZatvaranje migrantskog kampa “Lipa” kod Bihaća, koje je bilo planirano za danas, pomjereno je za ponedjeljak, 21. decembra, potvrdila je Međunarodna organizacija za migracije /IOM/.\nOvo je drugo prolongiranje zatvaranja kampa, s obzirom da je jučer trebalo da bude zatvoren pa je pomjereno za subotu u 11, a sada za ponedjeljak.\nIsti izvor navodi da je molba da se kamp ne zatvara stigla danas iz institucija na nivou BiH.\nPrema posljednjim podacima, u kampu boraviiizmeđu 1.200 i 1300 migranata.\nRaspuštanje kampa zbog nehumanih uslova ranije je najavljivao šef Misije IOM-a Peter van der Everart, koji je govorio da migranti ne mogu da ostanu u “Lipi” zbog toga što je u pitanju neuslovan smještaj bez električne energije, vode, grijanja.\nVijeće ministara na posljednjoj sjednici nije postigao konsenzus o tome da se kamp “Lipa” ozvaniči kao prihvatni centar.\nGradonačelnik Bihaća Šuhret Fazlić rekao je da će svaki pokušaj povratka migranata u “Biru” smatrati direktnim napadom na grad.


Naslovna Društvo Naše priče Iz zavejanih sela teško se stizalo u varoš na posao\nBAČKA PALANKA: Ovu južnobačku opštinu osim Bačke Palanke čine i 13 naseljenih mesta, jedanaest u Bačkoj, Neštin i Vizić u Sremu, „s one strane Dunava“ kako to meštani vole da kažu. Neka od sela, poput Pivnica, odaljena su i po 35 kilometara od Bačke Palanke, što ovu opštinu čini i teritorijalno prostranom. Bačkopalančani se diče svakim od svojih sela ali kada napada sneg, kao ovih dana, ta teritorijalna prostranost donosi i probleme ažurnog održavanja puteva.\nKamera je zabeležila detalj na putu Bačka Palanka – Gajdobra, a očito je da su najveći problemi na drumu prilikom susreta vozila iz različitih smerova, posebno kada je reč o susretu sa velikim kamionima. Vozači putničkih automobila obično se malo sklone u stranu i sačekaju da „drumska krstarica“ prođe.\n„Lokalne i nekategorisane puteve na teritoriji opštine, a ima ih oko 250 kilometara, održava Zimska služba palanačkog DOO „Ćosić“ sa kooperantima“, kaže Milorad Paripović, član Opštinskog veća zadužen za saobraćaj.\nPut Bačka Palanka – Gajdobra (Foto: Dnevnik)\n„Dok sneg pada prvo se čiste lokalni putevi prvog prioriteta, ali uvidom na terenu videli smo da su grnovi prošli i gradskim ulicama koje su u drugom prioritetu. Nešto je komplikovanija sistuacija kada je reč o čišćenju državnih puteva, jer prvo se čiste putevi prvog prioriteta, a tek po prestanku padavina državni putevi drugog prioriteta, a na teritoriji naše opštine ima ih oko 130 kilometara i njih održava zimska služba koja nije u našoj nadležnosti.“\nIz pojedinih seoskih mesnih zajednica u ranim jutarnjim satima bilo je intervencija da se pročiste putevi. Međutim, nadležni kažu da će se po selima putevi čistiti kada se očiste glavni pravci, a za to vreme meštani u selima, ali i žitelji Bačke Palanke, treba sami da očiste trotoare ispred svojih kuća. Ovo upozorenje nije slučajno, jer je iskustvo pokazalo da se najviše povreda, pa i lomova donjih i gornjih ekstremiteta, ali i drugih fraktura dešava baš zbog padova na pešačkim stazama. Građani se upozoravaju da je čišćenje snega ispred kuća njihova obaveza za čije kršenje su predviđene i novčane kazne.\nPrethodni tekstOdržana 126. sednica Opštinskog veća\nSledeći tekstDrastično opada broj stanovnika u Srbiji, evo koliko će nas biti 2060